எடப்பாடி பழனிசாமி முதல் நிலோபர் கபில் வரை உள்ள தமிழக அமைச்சரவையில் உள்ள அமைச்சர்களுக்கு புதிய கார்கள் கொடுக்கப்பட உள்ளன . கடந்த ஆட்சியில் இன்னோவா கார் High end மாடல் அனைத்து அமைச்சர்களுக்கும் வழங்கப்பட்டது . 2016ல் அதிமுக ஆட்சியமைத்த பிறகு 15க்கும் புதிய கார்கள் புதிய அமைச்சர்களுக்கு கொடுக்கப்பட்டன பழைய அமைச்சர்கள் முன்பு பயன்படுத்திய இன்னோவா கார்களையே பயன்படுத்தி வந்தனர் . இந்நிலையில் தலைமை செயலகத்தில் 16 புதிய இன்னோவா கிறிஸ்டா மாடல் வண்டிகள் நிறுத்தி வைக்கபட்டுள்ளன . அந்த வண்டிகளில் கொடி கம்பி , சுழல் விளக்குகள் பொருத்தும் பணி நடைப்பெற்று வருகின்றன . சுமார் 23 லட்சம் மதிப்புள்ள இந்த வகை சொகுசு கார்கள் இன்னும் ஒரு சில தினங்களில் அமைச்சர்களுக்கு வழங்கப்பட உள்ளன . ஓபிஎஸ் முதலவராக இருந்தபோது சிமென்ட் கலரிலான இன்னோவா கிறிஸ்டா வண்டியைத்தான் பயன்படுத்தினார் . அது தற்போது அனைத்து அமைச்சர்களுக்கும் வழங்கப்பட உள்ளது . தற்போது அதிமுகவினரிடையே பெருத்த அரசியல் குழப்பம் மற்றும் ஜெ . மறைவால் ஏற்பட்டுள்ள 2 மாத பெரும் இடைவெளியால் அரசு நிர்வாகம் செயலற்று போயுள்ளது . போதாத குறைக்கு நெடுவாசல் போராட்டம் தமிழகத்தையே அச்சுறுத்தும் வறட்சி ஆகியவை தலை விரிக்க ஆரம்பித்துள்ள நிலையில் இந்த உயர் ரக கார்கள் வாங்கப்பட்டுள்ளது சர்ச்சையை கிளப்பியுள்ளது . இவ்வளவு பிரச்சனைக்கிடையில் இந்த கார்கள் தேவையா எனவும் சிலர் கேள்வி எழுப்புகின்றனர் . ஆனால் அரசு தரப்பிலோ இது முன்பே திட்டமிடப்பட்டு பணம் செலுத்தப்பட்டு தற்போதுதான் டெலிவரி கொடுக்கபட்டுள்ளது என தெரிவிக்கின்றனர் . எது எப்படியோ மழை வெயில் புயல் அடித்தாலும் நாட்டில் என்ன நடந்தாலும் அமைச்சர்களுக்கு நடக்க வேண்டியதெல்லாம் சரியான நேரத்தில் நடந்து விடுகிறது என்பதற்கு இதுவும் ஒரு உதாரணம் தான் .


’ஷெரீனா பானு’ _ வை மறக்க முடியுமா ? ! மலேஷியன் ஏர்லைன்ஸின் ஏர்ஹோஸ்டஸ் போலிருக்கும் இந்த மதுரை பொண்ணு மீது கஞ்சா வைத்திருந்ததாக வழக்கு போட்டு , தமிழக அரசியலை வேறு தளத்துக்கு கொண்டு போனது அ . தி . மு . க . அரசு . யாருக்காக ஏன் எப்படி இந்த வழக்கு என்பதெல்லாம் ஊரறிந்த ’சிதம்பர நாயகன்’ ரகசியம் . அந்த ஷெரீனா மட்டுமா நடிகர் திலகத்தின் வீட்டு மாப்பிள்ளைக்கே கூட அந்த கதிதான் . இப்படி ஜெ . , ஆட்சியில் கஞ்சா வைத்து பிடிக்கப்பட்ட தலைகள் ஏராளம் . சரி , எதற்காக இந்த ஃபிளாஸ்பேக் என்கிறீர்களா ? தன் இழுப்புக்கு ஒத்துவராத நபர்களை வளைக்கவும் , தன் மனசுக்கு எரிச்சலை தரும் நபர்களை முடக்கவும் அதிகாரத்திலிருப்பவர்கள் சில யுக்திகளை பயன்படுத்துவார்கள் . அந்த யுக்திகள் சில நேரம் கஞ்சா போன்ற பொருட்களாகவும் இருக்கலாம் அல்லது சுகாஷ் போன்ற மனிதர்களாகவும் இருக்கலாம் . கஞ்சா மூலம் ஷெரீனா வீழ்த்தப்பட்டது போல் , சுகாஷ் மூலம் அ . தி . மு . க . வளைக்கப்படுகிறது என்பதே தேசிய அளவில் பார்வையை விஸ்தரிக்கும் அரசியல் விமர்சகர்களின் கருத்து . இதில் கவனிக்க வேண்டிய காமெடி என்னவென்றால் , அன்றைக்கு ஷெரீனாவால் அ . தி . மு . க . அரசை எதிர்த்து ஜெயிக்க முடியவில்லை . இன்றோ அ . தி . மு . க . வால் டெல்லியை எதிர்த்து போராட கூட முடியவில்லை . கஞ்சா வழக்கு போடும் நம் மீது ஹவாலா வழக்கு போடவும் ஒருத்தன் வருவான் என்று அ . தி . மு . க . அன்று கணிக்காதது விதி செய்த சதி என்கிறார்கள் இந்த விமர்சக வித்தகர்கள் . அப்படியானால் தினகரன் அப்பாவியா ? . . . அரசியல் வழக்குகளை பொறுத்தவரை குற்றச்சாட்டு மற்றும் ஆதாரங்களை விட சூழ்நிலைகள்தான் ஒருவரை குற்றவாளியா , அட்லீஸ்ட் ஜாமீனுக்காவது தகுதியான குற்றவாளியா என்பதையெல்லாம் தீர்மானிக்கின்றன . தினகரனை பொறுத்தவரையில் அவர் இந்த மூன்றாவது கேட்டகிரிக்கு தகுதியற்றவர் என்றே தீர்மானித்திருக்கிறது டெல்லி . காரணம் தமிழகத்தின் அரசியல் சூழல் அப்படி . ஜெயலலிதாவின் மறைவிற்கு பின் தமிழக அரசியலில் ஏற்பட்ட சிறிய வெற்றிடத்தை அ . தி . மு . க . வினுள்ளே மூண்ட பங்காளிசண்டை தோண்டி தோண்டி அதல பாதாளமாக்கியது . பதவிக்கான பந்தயத்தில் பைபாஸில் வந்து முந்துவதும் அரசியல் அறமே என்பதை ஏற்க மறுக்கும் எதிர்கட்சி தலைவரோ வெற்றிடத்தின் விட்டத்தை தாறுமாறாக விஸ்தரித்திருக்கிறார் . விளைவு , இத்தனை நாட்களாக தமிழக முதல்வர் நாற்காலியை எட்டி நின்று ஏக்கத்துடன் பார்த்துக் கொண்டிருந்த தேசிய கட்சிகள் சற்றே பக்கம் வந்து தடவிப் பார்க்க துவங்கியுள்ளன . அதில் ஒரு இயக்கம் அதிகார மிடுக்குடன் நாற்காலியை உரசியே பார்க்கிறது . இதற்கு இடைஞ்சலாக இருக்கும் ஆளுங்கட்சியை கட்டாய காதலுக்கு வற்புறுத்திப் பார்த்தது அந்த தேசிய கட்சி . ஆனால் அதன் தலைமை ஒத்துவரவில்லை . காரணம் , இன்று நட்பாக தங்கள் தலையை நீட்ட அனுமதித்தால் நாளைக்கு மொத்த கூடாரத்தையும் அமுக்கி ஆண்டுவிடுவார்கள் என்கிற பயம்தான் . ஆக அ . தி . மு . க . வின் தலைமையாக இருந்தவர் இணங்காத காரணத்தினால் வழக்கு , கைது , ஹவாலா என்று தலைநகரம் கதை வாசிப்பதாக போட்டுத் தாக்குகிறார்கள் அதே அரசியல் நோக்கர்கள் . சரி , தினகரன் குற்றவாளியா ? என்கிற விஷயத்துக்குள் மீண்டும் வருவோம் . இரட்டை இலை சின்னத்தை மீண்டும் பெற தேர்தல் கமிஷன் அதிகாரிகளுக்கு லஞ்சம் கொடுக்க முயன்றார் என்பதே தினகரன் மீதான குற்றச்சாட்டு . லஞ்சம் கொடுக்க முயன்ற தினகரன் , மீடியேட்டராக செயல்பட்ட சுகாஷ் , தினகரனுக்கு உதவிய மல்லிகார்ஜூனா என்று கைதுகள் அரங்கேறியதே ! . . . தேர்தல் கமிஷனின் எந்த அதிகாரியை அவர்கள் குறி வைத்தார்கள் என்பதை ஏன் சொல்லவில்லை ? அட்லீஸ் ஈ . சி . யின் எந்த பதவியிலுள்ள அதிகாரிகளை குறிவைத்தார்களென்றாவது கூறலாமே . டெல்லி போலீஸ் பிடித்திருக்காவிட்டால் தினகரன் டீம் லஞ்சத்தை கொடுத்திருக்குமென்றுதானே எடுத்துக் கொள்ள வேண்டும் . அப்படியென்றால் லஞ்சம் பெற துணியும் அல்லது பெறும் வழக்கமுடைய கைசுத்தமற்ற நபர்கள் ஈ . சி . யில் இருக்கிறார்கள் என்று டெல்லி போலீஸை நிர்வகிக்கும் மத்திய அரசு சொல்ல வருகிறதா ? இது உண்மையா ! இதற்கு ஏன் ஈ . சி . தரப்பிலிருந்து இப்போது வரை விரிவான விளக்கமில்லை ! அப்படியானால் இதுவரை எத்தனை தேர்தல்களில் தேர்தல் கமிஷனிடம் என்னென்னவெல்லாம் காசு கொடுத்து சாதிக்கப்பட்டிருக்கிறது ? கடந்த நாடாளுமன்ற தேர்தலின்போதும் தேர்தல் கமிஷனின் அதிகாரிகளுக்கு இப்படியான லஞ்சங்கள் கொடுக்கப்பட்டு பா . ஜ . க . வோ அல்லது அதன் கூட்டணி கட்சிகளோ ஆதாயம் தேடினார்களா ? என்று எதிர்கட்சிகள் கேட்பதற்கு பதிலே இல்லையே ஏன் ? வின் சில வி . ஐ . பி . க்கள் குற்றம் சாட்டுவது போல் தங்கள் கட்சியை கைப்பற்ற அல்லது தங்களை அடக்கி அடிமையாக்கி அதன்மூலம் தமிழகத்தில் ஆட்சியை கைப்பற்றத்தான் இந்த மூவ்களெல்லாம் நடக்கின்றனவோ என்று சாடுவது யோசிக்க வைக்கிறது . தினகரன் பார்க்க சாதுவாக இருந்தாலும் அரசியல் சாணக்கியன் . தங்களின் முயற்சிக்கெல்லாம் தடையாக இருப்பார் எனும் நோக்கில் அவரை முடக்கத்தான் இம்மாதிரியான வழக்குகள் பாய்ச்சப்படுகின்றன என்றும் அவர்கள் கொதிக்கிறார்கள் . என்ன நடந்தாலும் அ . தி . மு . க . வை அபகரிக்க முடியாது ! என்று தேசத்தை ஆளும் கட்சியை நோக்கி உருமும் ஜெயலலிதாவின் வளர்ப்புகளை பார்க்கும் போது பரிதாபமாகத்தான் இருக்கிறது . என்ன செய்ய ? கஞ்சாவை விதைத்தவர்கள் ஹவாலாவை அறுவடை செய்கிறார்கள் . விதி !


ஆஸ்திரேலியாவுக்கு எதிரான டெஸ்ட் தொடருக்கு தயாராகும் விதமாக இந்திய அணியின் சீனியர் வீரர்கள் , நியூசிலாந்தில் நடக்கும் டெஸ்ட் போட்டியில் இந்தியா ஏ அணிக்காக ராகுல் டிராவிட்டின் பயிற்சியின் கீழ் ஆட உள்ளனர் . டெஸ்ட் கிரிக்கெட்டில் ஐசிசி தரவரிசை பட்டியலில் நம்பர் 1 அணியாக இருந்தும் , தொடர்ச்சியாக வெளிநாடுகளில் இந்திய அணி தோல்வியை சந்தித்துவருகிறது . தென்னாப்பிரிக்கா , இங்கிலாந்து ஆகிய நாடுகளில் டெஸ்ட் தொடர்களை இழந்துள்ளது . எனவே ஆஸ்திரேலியாவிற்கு எதிரான டெஸ்ட் தொடர் இந்திய அணிக்கு மிக முக்கியமான ஒன்று . வெஸ்ட் இண்டீஸ் தொடர் முடிந்துவிட்ட நிலையில் , இந்திய அணி ஆஸ்திரேலியாவுக்கு சுற்றுப்பயணம் மேற்கொள்ள உள்ளது . அடுத்த மாதம் டெஸ்ட் தொடர் தொடங்குகிறது . ஆஸ்திரேலியாவுக்கு எதிரான டெஸ்ட் தொடருக்கு தயாராகும் விதமாக பயிற்சி போட்டிகள் எதுவும் ஏற்பாடு செய்யப்படவில்லை . எனவே ஆஸ்திரேலிய தொடருக்கு தயாராகும் விதமாக டெஸ்ட் அணியில் இடம்பெற்றுள்ள ரோஹித் சர்மா , ரஹானே , ஹனுமா விஹாரி , பிரித்வி ஷா , பார்த்திவ் படேல் ஆகிய வீரர்கள் , நியூசிலாந்தில் நடக்கும் பயிற்சி போட்டியில் இந்தியா ஏ அணிக்காக ஆட உள்ளனர் . இந்தியா ஏ அணி நியூசிலாந்துக்கு சுற்றுப்பயணம் செய்து அந்த ஏ அணியுடன் 3 அதிகாரப்பூர்வமற்ற 4 நாட்கள் டெஸ்ட் போட்டியும் மூன்று அதிகாரப்பூர்வமற்ற ஒருநாள் போட்டிகளிலும் ஆட உள்ளது . இதில் முதல் டெஸ்ட் போட்டி வரும் 16ம் தேதி தொடங்குகிறது . இந்தியா ஏ அணியின் பயிற்சியாளரான ராகுல் டிராவிட்டின் பயிற்சியின் கீழ் வெளிநாட்டில் டெஸ்ட் போட்டியில் ஆடுவது இந்திய வீரர்களுக்கு மிகச்சிறந்த படிப்பினையாகவும் பயிற்சியாகவும் அமையும் . வெளிநாடுகளில் சிறப்பாக ஆடி ரன்களை குவித்ததோடு , இந்திய அணிக்கு வெற்றிகளை குவித்து கொடுத்த நீண்ட நெடிய அனுபவம் கொண்டவர் ராகுல் டிராவிட் . எனவே வெளிநாட்டு மண்ணில் சிறந்த ரெக்கார்டுகளை கொண்டிருப்பதோடு மிகச்சிறந்த கிரிக்கெட்டரான ராகுல் டிராவிட்டின் பயிற்சி ரஹானே , பிரித்வி , ரோஹித் , ஹனுமா விஹாரி ஆகியோருக்கு ஓர் அரிய வாய்ப்பு . இந்நிலையில் , நியூசிலாந்து தொடர் குறித்து பேசிய ராகுல் டிராவிட் , வெளிநாட்டு தொடர்களில் ஆடுவதற்கு முன்னதாக பயிற்சி போட்டிகளில் ஆடுவது குறைந்துவிட்டது . முன்புபோல போதுமான பயிற்சி போட்டிகளில் ஆட வீரர்களுக்கு நேரமில்லை . அதிகமான போட்டிகளில் ஆடிக்கொண்டேயிருப்பதால் வீரர்களால் பயிற்சி போட்டிகளில் ஆடமுடிவதில்லை . நியூசிலாந்துடனான போட்டி ஆஸ்திரேலிய தொடருக்கு நல்ல பயிற்சியாக அமையும் . இரு நாட்டின் சூழலும் காலநிலையும் வெவ்வேறுதான் என்றாலும் நியூசிலாந்தில் ஆடுவது நல்ல பயிற்சியாக அமையும் . தற்போதைய இந்திய வீரர்களில் பெரும்பாலானோர் நியூசிலாந்தில் பெரிதாக ஆடியதில்லை என்பதால் அவர்களுக்கு இது நல்ல வாய்ப்பு . வெளிநாடுகளில் ஆடுவதற்கான நல்ல பயிற்சியாகவும் சவாலாகவும் நியூசிலாந்து தொடர் அமையும் . ஆஸ்திரேலியா தொடர் முடிந்ததும் இந்திய அணி நியூசிலாந்திற்கு செல்ல உள்ளதால் அதற்கும் இது உதவும் . வெளிநாடுகளில் டெஸ்ட் கிரிக்கெட்டில் இந்திய அணி சிறப்பாக ஆடி வெற்றிகளை பெற வேண்டும் என்பதுதான் இலக்கு என்று டிராவிட் தெரிவித்துள்ளார் .


ஆர் . கே . நகர் இடைத்தேர்தல் தோல்வி எதிரொலியாகத் தமிழக பாஜக தலைவர் பதவியை தமிழிசை ராஜினாமா செய்துவிட்டதாகத் தகவல் வெளியாகியுள்ளது . ஆர் . கே . நகர் இடைத்தேர்தலை நிறுத்த வேண்டும் என்று தமிழக பாஜக தலைவர் தமிழிசை தொடர்ந்து கூறிவந்தார் . ஆனால் , தமிழிசையின் கோரிக்கை ஏற்கப்படாமல் இடைத்தேர்தல் நடைபெற்றது . ஆளுங்கட்சி வேட்பாளர் , எதிர்கட்சி வேட்பாளர் என ஒட்டுமொத்தமாக தோற்கடித்து அபார வெற்றிபெற்றார் குக்கர் சின்னத்தில் போட்டியிட்ட தினகரன் . பாஜக வேட்பாளர் கரு . நாகராஜன் நோட்டாவைவிட குறைவான வாக்குகளைப் பெற்று தோற்றுப்போனார் . இது பல்வேறு தரப்பிலும் விமர்சனத்துக்கு உட்படுத்தப்பட்டது . ஆனால் , இதற்கு விளக்கம் அளித்த தமிழிசை , ‘நோட்டா வாக்குகள் பாஜகவுக்கு மட்டும் எதிரானது கிடையாது . அனைத்துக் கட்சியினருக்கும் எதிரானது’ என்று விளக்கம் அளித்திருந்தார் . இடைத்தேர்தலுக்கு முன்பாகவே தேசியத் தலைமைக்கு , “ஆர் . கே . நகர் இடைத்தேர்தல் நமக்குச் சாதகமான முடிவுகளைப் பெற்றுத் தராது . எனவே , இடைத்தேர்தலில் நாம் போட்டியிடுவது வீணானது” என்று தெரிவித்திருந்தாராம் தமிழிசை . இருந்தாலும் மத்தியில் ஆட்சியில் உள்ள கட்சி என்பதால் போட்டியிட்டே ஆக வேண்டும் என தமிழிசைக்கு எதிரான பாஜக கோஷ்டி தலைவர்கள் நெருக்கடி கொடுத்தனர் . இதையடுத்து வேட்பாளராக கரு . நாகராஜன் அறிவிக்கப்பட்டார் . ஆனால் , இடைத்தேர்தலில் பாஜக படுதோல்வியைச் சந்தித்தது . இந்தத் தேர்தல் தோல்விக்கு தமிழிசை சௌந்தரராஜன் தான் காரணம் என்ற ரீதியில் எதிர்க் கோஷ்டியினர் டெல்லி தலைமையிடம் புகார் அளித்ததையடுத்து தேசியத் தலைவரின் அறிவுறுத்தலின்பேரில் தமிழிசை சௌந்தரராஜனிடம் ராஜினாமா கடிதம் பெறப்பட்டதாகவும் தகவல் வெளியாகியுள்ளது . இந்த நிலையில் பாஜகவைச் சேர்ந்த வலைதளப் பதிவர் கல்யாண ராமன் என்பவர் தன்னுடைய முகநூல் பக்கத்தில் , “டாக்டர் தமிழிசை அவர்கள் 27ஆம் தேதியே ராஜினாமா செய்துவிட்டதாக வரும் தகவல்கள் உண்மை என்றால் அவருக்கு எனது பாராட்டுகள் . . . ” என்று குறிப்பிட்டுள்ளார் . தனது மற்றொரு பதிவில் , ஒரு சிறிய மாற்றுத் தகவல் . “டாக்டர் தமிழிசை அவர்கள் ராஜினாமா செய்த தேதியை 28 என மாற்றிப் படிக்கவும் . . . ராஜினாமா உறுதி செய்யப்பட்ட தகவல் . . . ” என்றும் குறிப்பிட்டுள்ளார் . கல்யாண ராமனின் இந்த முகநூல் பதிவால் தமிழிசை சௌந்தரராஜனின் ஆதரவாளர்கள் அதிர்ச்சியில் உள்ளனர் . தனது முகநூலில் பதிவிட்ட சில மணி நேரங்களில் ஒரு முக்கிய அதிகாரி கேட்டுக்கொண்டதற்கு இணங்கி இந்த பதிவு நீக்கப்பட்டுள்ளது என மறுபடியும் ஒரு பதிவை போட்டுள்ளார் . இப்படி தேசிய கட்சியிலுள்ள ஒருவரின் பதவியை எப்படி இந்த மாதிரி செய்வார்கள் என தொண்டர்களிடையே சலசலப்பு ஏற்பட்டுள்ளது .


நிவின் சத்யா தற்போது நடிகர் என்பதையும் தாண்டி தயாரிப்பாளராகவும் மாறி இருக்கிறார் . இந்நிலையில் தற்போது , தன்னுடைய ட்விட்டர் பக்கத்தில் மெர்சல் படத்திற்கு வரும் பிரச்சனைகள் குறித்து மனம் திறந்து பேசியுள்ளார் . இது குறித்து அவர் குறிப்பிடுகையில் , அனைத்து படங்களுக்கும் , எடுக்கும் போது எந்தப் பிரச்னையும் வருவதில்லை ஆனால் ரிலீஸ் என்று அறிவித்து விட்டால் மட்டும் பல பிரச்சனைகள் வந்துவிடுகின்றன . ஆனால் தற்போது உருவாகியுள்ள மெர்சல் மிகவும் பிரமாண்டமான சூப்பர் திரைப்படமாக தயாராகியுள்ளது . கண்டிப்பாக இந்தப் படம் வெற்றிப் படமாக அமையும் . மேலும் இந்தப் படத்திற்காக தயாரிப்பாளர் ஹேமா மற்றும் படக்குழுவினர் தங்களுடைய உழைப்பை போட்டுள்ளனர் . ஆனால் வெளியிடுவதில் சிறு அரசியல் தடைகள் தற்போது அவர்களுக்கு உருவாகியுள்ளது . எத்தனை பிரச்சனை வந்தாலும் மெர்சல் கண்டிப்பாக வெளிவரும் , சூப் டூப்பர் ஹிட் ஆகும் என தெரிவித்துள்ளார் .


தமிழ் மற்றும் தெலுங்கு திரையுலகில் முன்னணி நடிகையாக இருப்பவர் சமந்தா . இவர் தெலுங்கு சூப்பர் ஸ்டார் ஆன நாகார்ஜுனா வின் மகன் நாக சைதன்யாவை காதலித்து திருமணம் செய்து கொண்டார் . திருமணத்திற்குப் பின்னரும் இவர் நடிப்பை தொடர்ந்து வருகிறார் . அண்மையில் இவர் நடித்து வெளியான யூ டர்ன் திரைப்படம் ஹிட் ஆனது . திரையரங்குகளிலும் வெற்றிகரமாக ஓடிக்கொண்டிருக்கிறது . இந்த நிலையில் நாக சைதன்யா சமந்தா ஜோடி ஸ்பெயின் நாட்டிலுள்ள இபிசா என்ற தீவுக்கு சுற்றுலா சென்றுள்ளது . அங்கு நடிகை சமந்தா எடுத்துக்கொண்ட புகைப்படம் தான் தற்போது ரசிகர்களின் கடும் எதிர்ப்புக்கும் கண்டனத்திற்கும் ஆளாகியுள்ளது . சமந்தாவின் instagram பக்கத்தில் இந்த புகைப்படம் வெளியிடப்பட்டுள்ளது . இதில் சிவப்பு வண்ண பிகினி உடை அணிந்துள்ள சமந்தா கடற்கரையை பார்த்தபடி போஸ் கொடுக்கிறார் . இந்த ஆடை அரைகுறையாக இருப்பதால் சமந்தா படுகவர்ச்சியாக தோன்றுகிறார் . இது சில ரசிகர்களை முகம் சுளிக்க வைத்துள்ளது . இந்த புகைப்படத்திற்கு ஒருபுறம் ஆதரவும் மறுபுறம் கடும் எதிர்ப்பு எழுந்துள்ளது . அக்கினேனி குடும்பத்திற்கு சமந்தா கெட்ட பெயரை வாங்கி கொடுப்பதாகவும் , கவர்ச்சி கிளாமர் தேவை என்றால் எதற்காக திருமணம் செய்துகொள்ள வேண்டும் என்றும் ரசிகர்கள் தங்களது ஆத்திரத்தை பதிவு செய்து வருகின்றனர் . பெயரும் பணமும் மட்டுமே தேவை என்று சமந்தா நினைப்பதாகவும் அவர் மனைவியாக இருப்பதற்கே தகுதி இல்லாதவர் என்றும் விமர்சனங்கள் எழுந்துள்ளன . இந்த விமர்சனங்கள் சமந்தாவிற்கு கடும் போகத்தை வரவழைத்துள்ளது . ரசிகர்களுக்கு பதிலடி கொடுக்கும் வகையில் இன்ஸ்டாகிராமில் மற்றொரு புகைப்படத்தை சமந்தா பதிவேற்றியுள்ளார் . அந்த புகைப்படத்தில் நடு விரல் மட்டும் உள்ளது . பொது இடங்களில் நடுவிரலை காட்டுவது என்பது மேற்கத்திய கலாச்சாரத்தில் ஆபாசமான சைகை ஆகும் . நடுவிரலை காட்டுவது என்பது கோபத்தை வெளிப்பாடு என்றாலும் அதற்கு பல அர்த்தங்கள் கூறப்படுகின்றன . அதிலும் ஒரு பெண் ஆணை நோக்கி நடுவிரலை காட்டுகிறார் என்றால் அதற்கு மேற்கத்திய கலாச்சாரத்தில் மிகவும் ஆபாசமான ஒரு செயலை அர்த்தமாக கூறுகின்றனர் . ரசிகர்கள் ஆபாசமாக பேசிய நிலையில் சமந்தாவும் அவர்களுக்கு ஆபாசமாகவே பதிலடி கொடுத்துள்ளது சமூக வலைதளங்களில் வைரல் ஆகியுள்ளது .


மத்திய பிரதேசத்தில் 8 வயது சிறுமி கூட்டு பாலியல் வன்கொடுமைக்கு ஆளானது தம்மை வேதனைப்படுத்துவதாகவும் , நம்முடைய குழந்தைகளை பாதுகாக்க , இந்திய தேசமே ஒன்று திரள வேண்டும் என்றும் காங்கிரஸ் தலைவர் ராகுல் காந்தி கேட்டுக் கொண்டுள்ளார் . மத்தியப் பிரதேசம் மாநிலம் மண்ட்சோர் மாவட்டத்தில் 8 வயது சிறுமியை அடையாளம் தெரியாத மர்ம நபர்கள் சிலர் கடத்தி சென்று பாலியல் பலாத்காரம் செய்துள்ளனர் . இதில் பலத்த காயங்களுடன் அந்த சிறுமி இந்தூர் மருத்துவமனையில் அனுமதிக்கப்பட்டு உயிருக்கு போராடி வருகிறார் . இந்த சம்பவம் நாடு முழுவதும் பெரும் அதிர்ச்சியை ஏற்படுத்தியுள்ளது . பரபரப்பை ஏற்படுத்திய இந்த சம்பவம் குறித்து கேள்விப்பட்ட ஆயிரக்கணக்கான பொது மக்கள் வீதிகளில் இறங்கி போராடி வருகின்றனர் . பெண்கள் , குழந்தைகள் உள்ளிட்டோர் இந்த போராட்டத்தில் கலந்து கொண்டு குற்றவாளிகளை கைது செய்ய வேண்டும் என வலியிறுத்தி வருகின்றனர் . பாஜக எம்எல்ஏ சுதர்சன் இந்தூர் மருத்துவமனைக்கு நேரில் சென்று , சிகிச்சை பெற்று வரும் சிறுமியின் உடல்நலம் குறித்து விசாரித்தார் . இந்த பலாத்காரம் தொடர்பாக போலீஸார் நடத்திய விசாரணையில் , அந்த பகுதியைச் சேர்ந்த இர்பான் என்ற 24 வயது இளைஞரை போலீசார் கைது செய்தனர் . அவரின் கூட்டாளிகளையும் தேடி வருகின்றனர் . இவர்கள் மீது போக்ஸோ சட்டத்தின் கீழ் வழக்குப்பதிவு செய்யப்பட்டுள்ளது . இந்தச் சம்பவத்துக்கு காங்கிரஸ் தலைவர் ராகுல் காந்தி கடும் கண்டனம் தெரிவித்துள்ளார் . இது தொடர்பாக அவர் தனது டுவிட்டரில் , மாண்டசூர் நகரில் 8 வயது சிறுமி கடத்தப்பட்டு , கூட்டுப்பலாத்காரம் செய்யப்பட்டு , இன்று உயிருக்குப் போராடி வருகிறார் . இந்த சிறுமிக்குக்கு இழைக்கப்பட்டுள்ள இந்த கொடுரம் என்னை மிகவும் வேதனைப்படுத்துகிறது என குறிப்பிட்டுள்ளார் . . நம்முடைய குழந்தைகளைக் காக்க இந்தத் தேசமே ஒன்றுதிரள வேண்டும் என்றும் . பலாத்காரத்தில் ஈடுபட்ட குற்றவாளிகளைப் பிடித்து சட்டத்தின் முன்நிறுத்தி விரைவாக நீதி பெற்றுத்தர வேண்டும் என்றும் டுவிட்டர் பக்கத்தில் தெரிவித்துள்ளார் .


பா . ரஞ்சித் இயக்கி வரும் ' காலா ' திரைப்படத்தில் ரஜினிகாந்த் கையில் புதிய டாட்டூவுடன் தெறிகக் விடுகிறார் . கபாலியைத் தொடர்ந்து ரஞ்சித் - ரஜினி கூட்டணியில் உருவாகிறது ' காலா ' . திரைப்படத்தின் முதற்கட்ட படப்பிடிப்புகள் மும்பையில் நடைபெற்று வருகிறது . இப்படத்தின் முதல் பார்வை வெளியீடு முதல் , படப்பிடிப்பின் புகைப்படங்கள் அவ்வப்போது சமூக வலைத்தளங்களில் வெளியாகி பட்டையைக் கிளப்புகிறது . தற்போது , புதிய புகைப்படமாக ரஜினிகாந்த் கையில் டாட்டூ ஒன்று இருக்கும் புகைப்படம் சமூக வலைத்தளங்களில் வைரலாகி வருகிறது . ரஜினியின் கையில் காணப்படும் இந்த டாட்டூ ( S ) திரைப்படத்தில் அவரது குழந்தை அல்லது மனைவியின் பெயராக இருக்கலாம் . தனுஷின் வுண்டர்பார் ஃதயாரிக்கும் இப்படத்தில் ரஜினிக்கு ஜோடியாக ஹுமா குரேஷி ஒப்பந்தமாகியுள்ளார் . இதில் , ஹுமா , சரீனா எனும் இஸ்லாமிய பெண்ணாக நடிக்கிறார் . இப்படம் அடுத்த ஆண்டு இறுதியில் வெளியாகும் என்று எதிர்ப்பார்க்கப்படுகிறது .


சட்டசபையில் நேற்று முன்னாள் முதல்வர் கருணாநிதிக்கு இரங்கல் தெரிவித்த கூட்டத்தில் கதறி அழுத திமுக பொருளாளர் துரைமுருகன் திடீர் உடல் நலக்குறைவால் மருத்துவமனையில் அனுமதிக்கப்பட்டுள்ளார் . இன்று அதிகாலை அவர் திடீரென நெஞ்சு வலியால் அவதிப்பட்டதைத் தொடர்ந்து அப்பல்லோ மருத்துவமனையில் அனுமதிக்கப்பட்டதாகவும் அவருக்கு மருத்துவர்கள் தீவிர சிகிச்சை அளித்துவருவதாகவும் தி . மு . க . வட்டாரங்கள் தெரிவிக்கின்றன . நேற்றைய சட்டசபை உரையின்போது மிகவும் உணர்ச்சி வசப்பட்டு காணப்பட்ட அவர் ஒரு கட்டத்தில் கதறி அழத்துவங்கினார் . அவர் பேசுகையில் , ’என்னை இந்த மன்றத்தில் பேச அழைக்கும் போதெல்லாம் உணர்ச்சியோடு , எழுச்சியோடு எழுந்து நிற்பேன் . ஆனால் இன்று கலைஞருக்காக இரங்கல் தீர்மானத்தில் பேச அழைத்த போது உடல் தளர்ந்து உள்ளம் சோர்ந்து துவண்ட நிலையில் இருக்கிறேன் . எனக்கு இருதய அறுவை சிகிச்சை நடந்தபோது 2 - வது முறையாக உயிர் கொடுத்தவர் . நான் அன்று இறந்திருந்தால் எனது உடல் மீது அவர் கண்ணீர் சிந்தி இருப்பார் . ஆனால் எனது துர்பாக்கியம் என் தலைவர் உடல் மீது நான் கண்ணீர் சிந்தும் நிலை ஏற்பட்டு விட்டது . இவ்வாறு அவர் பேசும் போது கண்ணீர் விட்டு கதறி அழுதார் . அவர் பேச முடியாமல் இருக்கையில் அமர்ந்ததும் கதறி கதறி அழுதார் . அவரை மு . க . ஸ்டாலின் ஆறுதல் படுத்தினார் .


பொறி பறக்கும் அரசியல் நிகழ்வுகளுக்கு நடுவில் ‘ஏஸியாநெட் இணைய தள’ வாசகர்களுக்காக செம்ம ஸ்பீடு மைக்ரோ பேட்டிகள் . . . * உண்மையான , நேர்மையான , நாணயமான , ஜாதி மதசார்பற்ற அரசியலே ஆன்மிக அரசியல் . - நடிகர் ரஜினிகாந்த் * ரஜினியின் பேட்டி தெளிவு இல்லாததைப் போல் உள்ளது . அவரது ஆன்மிக அரசியல் எடுபடாது . - புதுவை முதல்வர் நாராயண சாமி * ராணுவத்தில் உள்ளவர்கள் தினமும் சண்டையிடுகின்றனர் . சண்டையில் அவர்கள் இறப்பது சகஜம் . - பி . ஜே . பி . எம் . பி . நேபாள் சிங் * ஆர் . கே . நகர் களத்தில் தி . மு . க . முறையாக ஓட்டு சேகரித்திருந்தால் அ . தி . மு . க . டெப்பாசிட் இழந்திருக்கும் . தி . மு . க . வின் மெத்தனத்தால் அ . தி . மு . க . தப்பியது - டி . டி . வி . தினகரன் * எனது தோழி கவுரி லங்கேஷின் படுகொலையக்கு பிறகு தான் அநீதியை எதிர்த்து குரல் கொடுக்க துவங்கினேன் . எனக்கு அரசியல் ஆசை கிடையாது . ஆனால் நிர்பந்தம் செய்தால் அரசியலுக்கு வர தயங்கிட மாட்டேன் . - நடிகர் பிரகாஷ் ராஜ் . * விசாரணை கமிஷனுக்கு முழு ஒத்துழைப்பு கொடுத்தேன் . மற்ற விஷயங்களை பகிர்வது சரியாக இருக்காது . ஜெ . , சிகிச்சை தொடர்பாக வீடியோ ஆதாரம் இருப்பதாக நான் கூறவில்லை . - இளவரசி மகள் கிருஷ்ணப்ரியா * எம் . ஜி . ஆர் . தன் எண்ணங்களையும் , நோக்கஙக்ளையும் செயல்படுத்திய மாமனிதர் . அவரது உன்னதமான திட்டங்களால் , ஏழை மற்றும் ஒடுக்கப்பட்ட மக்களின் மனதில் நிரந்தரமான இடம் பிடித்தார் . - கவர்னர் புரோஹித் * அ . தி . மு . க . வின் ஓட்டு வங்கியிலிருந்து ஒரு ஓட்டை கூட ரஜினி உட்பட யாரும் பெற முடியாது . - அமைச்சர் ஜெயக்குமார் . * ஆர் . கே . நகர் தொகுதிக்கு மீண்டும் இடைத்தேர்தல் வரலாம் . வந்தால் அதையும் சந்திப்போம் . அனைவரும் அ . தி . மு . க . வுக்கு விசுவாசமாக இருப்பர் . - அமைச்சர் திண்டுக்கல் சீனிவாசன் * என்மீது வன்மம் கொண்ட சிலர் ‘வைகோ ஆதரித்ததால்தான் ஆர் . கே . நகரில் தி . மு . க . டிபாசிட் இழந்தது . ’ என பேசி வருகின்றனர் . அது பற்றியெல்லாம் நான் கவலைப்பட மாட்டேன் . - வைகோ


வில்முன்னாள் முதல்வர் ஓ . பன்னீர் செல்வத்துக்கு நேர்ந்துள்ளது . கடந்த 2014ம் ஆண்டு பொதுத்தேர்தலில் மோடி அலையில் சிக்கி பீகாரில் ஆளும் ஐக்கிய ஜனதா தளம் படுதோல்வியைச் சந்தித்தது . இந்த தோல்விக்கு பொறுப்பு ஏற்று , முன்பு வாக்குறுதி அளித்தவாறு முதல்வர் பதவியில் இருந்து நிதிஷ் குமார் ராஜினாமா செய்தார் . தனது தீவிர விசுவாசியும் , தலித் பிரிவைச் சேர்ந்தவரானஜிதன் ராம் மாஞ்சியை முதல்வராகத் அமர வைத்தார் . 9 மாதங்கள் மட்டுமே மாநிலத்தை ஆண்ட மாஞ்சியின் நிர்வாகத்தில் பல சீர்கேடுகள் ஏற்பட்டன , சிக்கல்கள் உருவாகின . இதனால் , அவரை பதவியில் இருந்து இறக்கிவிட்டு , நிதிஷ் குமார் மீண்டும் முதல்வர் பதவிக்கு வர விரும்பினார் . அதற்காக கட்சி உறுப்பினர்கள் கூடி நிதிஷ் குமாரை சட்டமன்றக் கட்சித் தலைவராகத் தேர்வு செய்து முதல்வராக அமர வைக்க தயாராகினர் . ஆனால் , முதல்வராக இருந்த ஜிதன் ராம் மாஞ்சியோ தனது பதவியை ராஜினாமா செய்ய முடியாது என போர்க்கொடி தூக்கினார் . இதே நிலைதான் ஏறக்குறைய தமிழகத்திலும் கடந்த சில நாட்களுக்கு முன் ஏற்பட்டது . அதிமுக சட்டமன்றத் தலைவராக சசிகலா தேர்வு செய்யப்பட்டபின் , ஓ . பன்னீர்செல்வம் முதல்வர் பதவியில் இருந்து ராஜினாமா செய்ய முடியாது எனவும் , தன்னை கட்டாயப்படுத்தி ராஜினாமா செய்யக் கூறினார்கள் என குற்றச்சாட்டு வைத்தார் . இதேபோலவே கடந்த 2015ம் ஆண்டு பிப்ரவரி 15 - ந்தேதி நிதிஷ் குமாருக்கு எதிராக போர்க்கொடி தூக்கினார் . தான் ஒன்றும் ‘ரப்பர் ஸ்டாம்பாக’ இருக்க விரும்பவில்லை , சட்டசபையில் பெரும்பான்மையை நிரூபிப்பேன் என்றார் . அதன்பின் , மாநில ஆளுநர் என் . திரிபாதி , 20 ந்தேதி பெரும்பான்மையை நிரூபிக்க மாஞ்சியிடம் ெதரிவித்தார் . ஆனால் , அது கட்சியும் எம் . எல் . ஏ . க்களும் நிதிஷ் குமார் வசம் இருந்ததால் , சாத்தியமில்லை எனத் தெரிந்து , பெரும்பான்மை நிரூபிக்கும் தேதிக்கு முன்பே பதவியை மாஞ்சி ராஜினாமா செய்தார் . கட்சியில் இருந்தும் நீக்கப்பட்டு தனிமரமாக நின்றார் . இதேபோலவே ஆளுநர் வித்யாசகர் ராவிடம் , சட்டசபையில் பெரும்பான்மையை நிரூபிப்பேன் என்று முதல்வர் ஓ . பன்னீர் செல்வம் தெரிவித்தார் . அதை நம்பி , பெரும்பான்மை பலம் இருக்கும் எடப்பாடி பழனிச்சாமி தலைமையை பதவி ஏற்க தாமதம் செய்து , ஓ . பன்னீர் செல்வத்துக்கு முன்னுரிமை கொடுக்க காத்திருந்தார் . ஆனால் , சட்டநெருக்கடி அதிகரிக்கவே , எடப்பாடியை பதவி ஏற்க அழைத்து 15 நாட்களுக்குள் பெரும்பான்மையை நிரூபிக்க ஆளுநர் கேட்டுக்கொண்டார் . தன்னால் , நிச்சயம் பெரும்பான்மையை நிரூபிக்க முடியாது எனத் தெரிந்த ஓ . பன்னீர் செல்வம் முதல்வர் பதவியை ராஜினாமா செய்தார் . கிராமங்களில் உள்ள சொலவடை கூறுவார்கள் , ‘கேழ்வரகில் நெய் வடிகிறது என்றால் கேட்பனுக்கு புத்தி எங்கே போச்சு’ என்பார்கள் . அதுபோல் , பாரதிய ஜனதாகட்சியின் ஆதரவையும் , பேச்சையும் நம்பி களத்தில் அப்போது , ராம் மாஞ்சி தனது கட்சிப் பொறுப்பையும் , மதிப்பையும் கெடுத்துக் கொண்டார் . அதேபோல இப்போது , முதல்வர் ஓ . பன்னீர் செல்வமும் தனக்கு கட்சியில் இருந்த பெயரைக் பாழ்படுத்திக் கொண்டு நிராதரவாக நிற்கிறார் என்று அரசியல் வட்டாரத்தில் குற்றச்சாட்டாக வைக்கப்படுகிறது . பீகாரில் அப்போது அரசியல் குழப்பத்தை உண்டாக்க பாரதிய ஜனதா கட்சிதான் முயற்சித்தது என்று முதல்வர் நிதிஷ்குமார் வெளிப்படையாக கடுமையான குற்றச்சாட்டை முன்வைத்தார் . ஆனால் , அதை மறுத்த பாரதிய ஜனதா கட்சி , மாஞ்சியின் முதுகை தட்டிக்கொடுத்து உசுப் பேற்றி வந்தது . தமிழகத்தில் நிலையான ஆட்சி அமைக்க முடியாமல் ஆளுநரை தாமதப்படுத்திய மத்திய அரசு , ஓ . பன்னீர் செல்வத்தின் தலைமையை பலமாக ஆதரித்தது . அவருக்கு அந்த கட்சியின் முக்கிய தலைவர்கள் ஆதரவு தெரிவித்தனர் . பன்னீர் செல்வம் மூலம் மீன்பிடிக்க பார்க்கிறது என்று பெரும்பாலான கட்சிகள் குற்றம்சாட்டியதை மறுத்த பாரதியஜனதா , ஓ . பி . எஸ்சை தட்டிக்கொடுத்து வந்தது . இந்த போராட்டத்தின் முடிவில் பீகாரில் மீண்டும் நிதிஷ்குமார் தலைமை வந்தது . போர்க்கொடி தூக்கிய மாஞ்சி இந்துஸ்தான் அவாமி மோர்சா எனும் கட்சியை தொடங்கி , பாரதிய ஜனதா பக்கம் சாய்ந்தார் . அதேபோன்ற நிலைமைதான் ஓ . பன்னீர் செல்வத்துக்கும் இப்போது ஏற்பட்டு கட்சியில் இருந்து நீக்கப்பட்டுள்ளார் . மக்களை சந்தித்து நீதி கேட்கும் போராட்டம் நடத்தப் போவதாகத் அறிவித்தார் . இந்த நீதி கேட்கும் போராட்டத்தின் அடுத்த பரிணானம் புதிய கட்சி அறிவிப்பாக இருக்குமா ? என்பது தெரியவில்லை . பலிகொடுக்கப்பட்டுவிட்டது , கட்சிகளை உடைக்கப் போட்ட திட்டம் நடக்கவில்லை , அப்போது பலியானவர் மாஞ்சி , இப்போது ஓ . பி . எஸ் . . . . .


குஜராத்தில் 89 தொகுதிகளில் அமைதியாக நடைபெற்ற முதல் கட்ட சட்டசபை தேர்தலில் 68 சதவீத ஓட்டுகள் பதிவாகி உள்ளன . முதல் கட்ட தேர்தல் குஜராத் மாநில சட்டப்பேரவைத் தேர்தல் இரண்டு கட்டங்களாக நடைபெறுகிறது . மொத்தமுள்ள 182 தொகுதிகளில் , முதல் கட்டமாக தெற்கு குஜராத் மற்றும் சவுராஷ்டிரா பகுதியில் உள்ள 89 தொகுதிகளுக்கு , நேற்று வாக்குப்பதிவு நடைபெற்றது . மோடி - ராகுல் குஜராத் முதல் - அமைச்சர் விஜய் ரூபானி உள்ளிட்ட 977 வேட்பாளர்கள் இந்த தேர்தலில் களத்தில் உள்ளனர் . பா . ஜனதா , காங்கிரஸ் இடையே கடும் போட்டி உள்ளது . 22 ஆண்டு காலம் குஜராத்தில் ஆட்சி பொறுப்பில் இருந்து வரும் பா . ஜனதா 5 - வது முறையாக ஆட்சி பொறுப்பை கைப்பற்ற முனைப்புடன் உள்ளது . இந்த தேர்தல் , குஜராத் மண்ணின் மைந்தரான பிரதமர் மோடிக்கும் , காங்கிரசின் புதிய தலைவராக முடி சூட இருக்கும் ராகுல் காந்திக்கும் இடையேயான பலப்பரீட்சையாக பார்க்கப்படுகிறது . பெண்கள் ஆர்வம் நேற்று காலை 8 மணிக்கு தொடங்கிய வாக்குப்பதிவு அமைதியாகவும் விறு விறுப்பாகவும் நடந்தது . பெண்கள் குறிப்பாக முதல் தலைமுறை வாக்காளர்கள் மிகவும் ஆர்வத்துடன் வாக்களிக்க வந்திருந்தனர் . பதற்றமான வாக்குச்சாவடிகளில் துணை ராணுவத்தினர் பாதுகாப்பு பணியில் ஈடுபட்டு இருந்தனர் . எந்திரங்களில் கோளாறு தொடக்கத்தில்50க்கும் மேற்பட்ட வாக்குச்சாவடிகளில் மின்னணு வாக்குப்பதிவு இயந்திரங்கள் சரிவர செயல்படாததால் வாக்குப்பதிவு நடைபெறுவதில் தாமதம் ஏற்பட்டது . குறிப்பாக ராஜ்கோட் பகுதியில் 33 வாக்குச்சாவடிகளில் மின்னணு வாக்குப்பதிவு இயந்திரங்களில் கோளாறு ஏற்பட்டது . 70 சதவீத வாக்குப்பதிவு பிற்பகல் 2 மணி வரையிலும் , 35.52 சதவீத வாக்குகளும் , மாலை 4 மணி வரை 45 சதவீத வாக்குகளும் , தேர்தல் முடிவடைந்த நிலையில் 68 சதவீத வாக்குகளும் பதிவாகி இருந்ததாக அறிவிக்கப்பட்டது . ராஜ்கோட் மேற்கு தொகுதியில் போட்டியிடும் முதல்வர் விஜய் ரூபானி நேற்று காலை ராஜ்கோட்டில் உள்ள வாக்குச்சாவடிக்கு மனைவியுடன் சென்று வாக்களித்தார் . மோசடி புகார் - மறுப்பு நேற்றைய தேர்தலில் வாக்குப்பதிவு எந்திரங்கள் ‘புளூ டூத்’ வழியாக இணைக்கப்பட்ட மோசடி நடந்ததாக , போர்பந்தர் காங்கிரஸ் வேட்பாளர் அர்ஜுன் மோத்வாடியா குற்றம் சாட்டி இருந்தார் . தேர்தல் ஆணையம் உத்தரவுப்படி , அதிகாரிகள் அங்கு விரைந்து சென்று புகார் குறித்து ஆய்வு நடத்தினார்கள் . ஆய்வில் , எந்திரங்களில் பொருத்தப்பட்டு இருந்தது வழக்கமான ‘எகோ’ கருவிதான் என்றும் அங்கு மோசடி எதுவும் நடைபெறவில்லை என்றும் பின்னர் தேர்தல் ஆணையம் சார்பில் விளக்கம் அளிக்கப்பட்டது . டிசம்பர் 18 - ல் வாக்கு எண்ணிக்கை இரண்டாம் கட்டமாக , 93 தொகுதிகளுக்கு 14 - ம் தேதி வாக்குப்பதிவு நடைபெறுகிறது . தேர்தலில் பதிவான வாக்குகள் டிசம்பர் 18 - ம் தேதி எண்ணப்பட்டு முடிவுகள் அறிவிக்கப்படும் .


பல ஆண்டுகளாக வாட்டிவதைத்த 2ஜி பிரச்சனையில் இருந்து கலைஞர் டிவி மற்றும் கனிமொழி ஆகியோர் முற்றிலுமாக விடுபட்டுள்ளனர் . இதனை அடுத்து , முதற்கட்ட வேலையாக கலைஞர் டிவியை சீரமைக்கும் பணியில் இறங்க வேண்டும் என ஸ்டாலின் தலைமையில் பேச்சுவார்த்தை நடத்தப்பட்டது . பேச்சுவார்த்தையோடு நின்று விடாமல் அடுத்தகட்ட நடவடிக்கையிலும் இறங்கி விட்டனர் . ஏற்கனவே , முரசொலியின் நிர்வாக இயக்குநராக பணியாற்றி வரும் ஸ்டாலினின் மகன் உதயநிதி , அரசியலிலும் தலைக்காட்ட ஆரம்பித்து விட்டார் . முரசொலியில் பல மாற்றங்களைச் செய்து , அதை வெற்றிகரமாக செயல்படுத்தி வருவதாக உதயநிதிக்கு திமுக தலைவர் குடும்பத்தில் இருந்து பாராட்டுக்கள் வந்தனவாம் . முரசொலியைத் தொடர்ந்து , கலைஞர் டிவியையும் ஒட்டுமொத்தமாக உதயநிதியின் தலைமையில் இயங்க செய்யும் வகையில் வேலைகள் நடந்து வருகிறதாம் . அதன் ஒரு கட்டமாக புதிய நிர்வாகிகளை நியமிப்பது , புதிய நவீன தொழில்நுட்ப கருவிகள் வாங்குவது , தேவையான முதலீடு செய்வது என முடிவெடுக்கப்பட்டதாம் . இதன் தொடர்ச்சியாகத்தான் , மூத்த பத்திரிகையாளரும் , பிரபல இதழான ஜூனியர் விகடனில் செய்தி ஆசிரியராக பணியாற்றிய திருமாவேலனிடம் விஐபி ஒருவர் மூலமாக பேச்சுவார்த்தை நடத்தப்பட்டது . திருமாவேலனும் கலைஞர் டிவியில் செய்தி தலைமை பொறுப்பேற்க ஒப்புக் கொண்டாராம் . இந்த நிலையில் கலைஞர் டிவியின் தலைமை செய்தி ஆசிரியராக இணைந்துள்ளார் . இது குறித்து ' ஏசியாநெட் தமிழ் ' சார்பாக திருமாவேலனிடம் கேட்டபோது , நீண்ட நாட்களாகவே தொலைக்காட்சியில் பணிபுரிய வேண்டும் என்ற எண்ணத்தின் அடிப்படையிலேயே , தாம் தற்போது கலைஞர் டிவியில் இணைந்துள்ளதாக தெரிவித்தார் . மேலும் , எல்லா வகையான செய்திகளுக்கும் பிரிண்ட் மீடியாவை விட தொலைக்காட்சி ஊடகத்தில் அதிக இடமிருப்பதாக தெரிவித்தார் . சில வருடங்களுக்கு முன்பு தான் ஜூவியில் எழுதிய ' பெரியோர்களே தாய்மார்களே ' என்ற தொடர் ஆடியோ வடிவில் வெளியிட்டபோதுதான் , ஒலி மற்றும் ஒளி வடிவிலான காட்சி ஊடகத்திற்கு உள்ள வரவேற்பை பற்றி முழுவதுமாக தெரிந்து கொண்டதாக திருமாவேலன் கூறினார் . எதிர் வரும் நாடாளுமன்ற தேர்தலுக்கு இப்போதிருந்தே தயாராகும் நோக்கில் கலைஞர் டிவி சீரமைக்கும் பணிகள் வேகவேகமாக நடைபெற்று வருகின்றனவாம் . அதில் ஒரு அங்கமாகவே திருமாவேலனின் ' ஜாய்னிங் ' பார்க்கப்படுகிறது .


கடைசி ஓவர்களை யார் வீசுவது என்பதுதான் எங்கள் அணியின் கவலையாக உள்ளது என தோனி தெரிவித்துள்ளார் . நடந்துவரும் ஐபிஎல் 11வது சீசனில் தோனி தலைமையிலான சென்னை அணி சிறப்பாக ஆடிவருகிறது . 10 போட்டிகளில் 7ல் வெற்றி பெற்று 14 புள்ளிகளுடன் இரண்டாமிடத்தில் உள்ளது . வாட்சன் , ராயுடு , ரெய்னா , தோனி , பிராவோ ஆகியோர் நல்ல ஃபார்மில் இருப்பதால் பேட்டிங்கில் சென்னை அணி வலுவாக திகழ்கிறது . ஆனால் பவுலிங்கில் தொடர்ச்சியாக சொதப்பிவந்தது . அதை தோனியே இரண்டு , மூன்று முறை தெரிவித்திருக்கிறார் . தொடர்ச்சியாக பவுலிங்கில் சொதப்பிவந்த சென்னை அணி பவுலர்கள் , பெங்களூரு அணிக்கு எதிரான நேற்றைய போட்டியில் சிறப்பாக பந்துவீசினார்கள் . கடும் விமர்சனத்துக்கு உள்ளான ஜடேஜா , நேற்று மூன்று விக்கெட்டுகளை வீழ்த்தி அசத்தினார் . சென்னை அணியும் 6 விக்கெட்டுகள் வித்தியாசத்தில் வெற்றி பெற்றது . போட்டிக்கு பின்னர் பேசிய தோனி , கடைசி சில போட்டிகளாக எங்கள் அணியின் பவுலிங் தான் வருத்தமளித்தது . அதிலும் குறிப்பாக கடைசி ஓவர்களை யார் வீசுவது என்பது பெரிய கவலையாக உள்ளது . இந்த போட்டியில் ஜடேஜாவும் ஹர்பஜனும் சிறப்பாக பந்துவீசினார் . எங்கள் அணியில் நிறைய ஆல்ரவுண்டர்கள் இருப்பது பெரிய பலம் . கடைசி ஓவர்கள் சரியாக வீசப்படாததால் பவுலர்களை மாற்றி மாற்றி களமிறக்கப்படுகின்றனர் . பவுலர்களை மாற்றுவதால் அதற்கேற்றபடி டாப் ஆர்டரும் மாற்றப்படுகிறது . அதுதான் அணியில் மாற்றங்கள் செய்யப்படுவதற்கான காரணம் என தோனி தெரிவித்தார் .


உலகக் கோப்பை கிரிக்கெட் போட்டியில் இந்திய கிரிக்கெட் மகளிரணி கால் பதித்துள்ளது . உலகக் கோப்பை போட்டிக்கான தகுதிச்சுற்று இலங்கைத் தலைநகர் கொழும்பில் நடைபெற்று வருகிறது . அதில் சூப்பர் சிக்ஸ் சுற்றில் 9 விக்கெட் வித்தியாசத்தில் வங்கதேச அணியை வீழ்த்தியதின் மூலம் இரண்டாவது வெற்றியைப் பெற்ற இந்திய அணி , உலகக் கோப்பையில் விளையாட தகுதி பெற்றுள்ளது . வெள்ளிக்கிழமை நடைபெற்ற இந்த ஆட்டத்தில் முதலில் பேட் செய்த வங்கதேச அணி 50 ஓவர்களில் 8 விக்கெட் இழப்புக்கு 155 ஓட்டங்கள் எடுத்தது . அந்த அணியில் அதிகபட்சமாக பர்கானா ஹக் 50 , ஷர்மின் அக்தர் 35 ஓட்டங்கள் எடுத்தனர் . இந்தியத் தரப்பில் மான்ஸி ஜோஷி 3 விக்கெட்டுகளையும் , தேவிகா வைத்யா 2 விக்கெட்டுகளையும் வீழ்த்தினர் . பின்னர் ஆடிய இந்திய அணியில் தீப்தி சர்மா 1 ரன்னில் கிளம்ப , மோனா மேஷ்ராமுடன் இணைந்தார் கேப்டன் மிதாலி ராஜ் . அசத்தலாக ஆடிய இந்த ஜோடி ஆட்டமிழக்காமல் 136 ஓட்டங்கள் சேர்க்க , இந்தியா 33.3 ஓவர்களில் ஒரு விக்கெட் இழப்புக்கு 158 ஓட்டங்கள் எடுத்து வெற்றிக் கண்டது . மோனா 92 பந்துகளில் 12 பவுண்டரிகளுடன் 78 , மிதாலி ராஜ் 87 பந்துகளில் 1 சிக்ஸர் , 10 பவுண்டரிகளுடன் 73 ஓட்டங்கள் சேர்த்து ஆட்டமிழக்காமல் இருந்தனர் . மோனா மேஷ்ராம் ஆட்டநாயகியாகத் தேர்வு செய்யப்பட்டார் . இந்த வெற்றியைத் தொடர்ந்து உலகக் கோப்பை போட்டிக்கு இந்திய மகளிர் கிரிக்கெட் அணி தேர்வானது .


ஆண்டிப்பட்டி தொகுதிக்கு எம் . எல் . ஏ . வேண்டும் என்பதற்காகவே நான் தகுதி நீக்க வழக்கை வாபஸ் பெற முடிவெடுத்துள்ளேன் என்றும் , நாங்கள் பதவிவிலகினால் தமிழ்நாடே விமோசனம் பெறும் என்றும் தினகரன் ஆதரவாளர் தங்க தமிழ்செல்வன் கூறியுள்ளார் . அம்மா மக்கள் முன்னேற்ற கட்சியின் துணை பொது செயலாளர் டிடிவி தினகரனின் ஆதரவாளர் தங்க . தமிழ்செல்வன் , ஆண்டிப்பட்டியில் இன்றுசெய்தியாளர்களைச் சந்தித்தார் . அப்போது பேசிய அவர் , 18 எம் . எல் . ஏ . க்கள் தகுதி நீக்கம் செய்யப்பட்ட விவகாரத்தில் 3 - வது நீதிபதியிடம் சென்றாலும் நியாயம்கிடைக்காது என்றார் . மக்களின் கடைசி நம்பிக்கையான நீதிமன்றங்கள் கேலிக்கூத்தாகிவிட்டதாக அவர் குற்றம் சாட்டினார் . அரசை எதிர்த்து வாக்களித்த ஓ . பன்னீர்செல்வம் உள்ளிட்ட 11 பேர் மீது கட்சித்தாவல் தடை சட்டம் பாயவில்யே ஏன் ? எடப்பாடி பழனிசாமியிடம் அமைச்சர் பதவி வாங்க வேண்டிய அவசியம் எனக்கு இல்லை . என்னிடம் வரும் தொகுதி மக்களுக்கு எதுவும் செய்ய முடியவில்லை . நான் எம் . எல் . ஏ . பதவியை ராஜினாமா செய்கிறேன் . ஆண்டிப்பட்டி தொகுதிக்கு எம் . எல் . ஏ . , வேண்டும் என்பதற்காக நான் தகுதி நீக்க வழக்கை வாபஸ் பெற முடிவெடுத்துள்ளேன் . 18 எம் . எல் . ஏ . க்களும் ராஜினாமா செய்துவிட்டு , அந்த தொகுதிகளில் இடைத்தேர்தல் நடத்த வேண்டும் என்பதுதான் எனது விருப்பம் . 18 எம் . எல் . ஏ . க்களும் தனித்தனியாக முடிவெடுத்துக் கொள்ளுங்கள் என்று டிடிவி தினகரன் கூறிவிட்டார் . சக நீதிபதி எங்களுக்கு ஆதரவாக சொல்கிறார் ; தலைமைநீதிபதி எங்களுக்கு எதிராக சொல்கிறார் . எங்களுக்கு சாதகமாக சொன்னாலும் , எதிராக சொன்னாலும் எடப்பாடி அரசுக்கு ஆபத்து . இந்த தீர்ப்பால் தற்போது ஆட்சிஎந்த ஆபத்தும் இல்லாமல் நடைபெற்று வருகிறது . மத்திய - மாநில அரசுகளின் அவலநிலையை மக்கள் பார்த்துக் கொண்டுதான் வருகிறார்கள் . இந்த மோசமான நிலையை மக்களிடம் எடுத்துக்காட்டுவதற்காகத்தான் இடைத்தேர்தல் நடத்த வேண்டும் என்று கோரிக்கை வைக்கிறோம் . நாங்கள் பதவி விலகினால் தமிழ்நாடே விமோசனம் பெறும் . தேர்தலில் நாங்கள் நிற்பதா ? நிற்கவில்லையா ? என்பது கேள்வி இல்லை . எந்த திட்டமும் எங்களு தொகுதிகளுக்கு வந்து சேரவில்லை . அதனால் பதவி விலகும் முடிவு செய்துள்ளேன் .


சட்டசபையில் பேச தனக்கு அனுமதி அளிக்கப்பட்டால் , விவசாயிகளின் பிரச்னை , கூடங்குளம் அணு உலை பிரச்னை உள்ளிட்ட விவகாரங்களுக்காக குரல் கொடுப்பேன் என தினகரன் எம் . எல் . ஏ தெரிவித்துள்ளார் . தூத்துக்குடியில் தனது ஆதரவாளர் இல்ல திருமண விழாவிற்கு சென்ற தினகரன் , செய்தியாளர்களிடம் பேசினார் . அப்போது , போக்குவரத்து தொழிலாளர்களை அழைத்து பேசாமல் , நீதிமன்றத்தின் உத்தரவை காரணம் காட்டி தமிழக அரசு வஞ்சிக்கிறது . போக்குவரத்து ஊழியர்களின் வேலைநிறுத்தத்தை கவனத்தில் கொள்ளாமல் , கட்சியில் இருப்பவர்களை தக்கவைத்துக்கொள்ள முதல்வரும் துணை முதல்வரும் இணைந்து எம் . எல் . ஏக்கள் கூட்டம் நடத்தி கொண்டிருக்கிறார்கள் . ஆளுநர் மாவட்ட வாரியாக சென்று ஆய்வு நடத்துவது சட்டத்திற்கு புறம்பானது . அண்ணா வழிவந்த ஆட்சி நடக்கும் தமிழ்நாடு . மாநிலத்திற்கு ஆளுநரே தேவையில்லை என முழங்கிய அண்ணாவின் மாநிலமான தமிழ்நாட்டில் , ஆளுநர் அதிகார வரம்பை மீறி ஆய்வு நடத்துகிறார் . வரும் 8ம் தேதி முதன்முறையாக சட்டசபைக்கு செல்கிறேன் . என்னை எந்த வரிசையில் உட்கார வைப்பார்கள் என்பது அனைவருக்குமே தெரிந்ததுதான் . சபாநாயகர் அனுமதி அளித்தால் , எனது தொகுதியின் வளர்ச்சி திட்டங்கள் , விவசாயிகளின் பிரச்னை , கூடங்குளம் அணு உலை பிரச்னை ஆகியவை குறித்து பேசுவேன் . முதலில் என்னை பேச அனுமதிக்கிறார்களா என்பதை பார்ப்போம் . அப்படி அனுமதி தராவிட்டால் அடுத்த கூட்டத்தில் அனுமதிக்காக காத்திருப்பேன் என தினகரன் தெரிவித்தார் .


ஏ . எல் . விஜய் இயக்கத்தில் பிரபுதேவா , தமன்னா , சோனு சூத் உள்ளிட்டோர் நடித்துள்ள தேவி படம் தமிழ் , தெலுங்கு மற்றும் இந்தி ஆகிய மூன்று மொழிகளில் வெள்ளிக்கிழமை ரிலீஸாகியது . இந்த படத்தில் பிரபுதேவாவுக்கு ஜோடியாக தமன்னா நடித்துள்ளார் . தர்மதுரை உள்பட தமிழ் பட விளம்பர நிகழ்ச்சிகளில் கலந்து கொள்ளாத தமன்னா , தேவி படத்தின் விளம்பர நிகழ்ச்சிகளில் அதிகம் பங்கேற்றார் . அதுமட்டுமின்றி தேவி படத்தின் பத்திரிகையாளர் சந்திப்பில் தமன்னாவை புகழ்ந்து தள்ளினார் பிரபுதேவா . குறிப்பாக தமன்னாவின் நடனத்தை வெகுவாக புகழ்ந்தார் . இதைகேட்டு அங்கேயே தமன்னா ஆனந்த கண்ணீர் வடித்தார் . இந்த சம்பவங்களையடுத்து பிரபுதேவாவும் , தமன்னாவும் காதலிப்பதாக சினிமா வட்டாரங்களில் பேசப்படுகிறது . அவர்கள் காதலர்கள் தான் என தெலுங்கு பட இயக்குனர் ஒருவர் உறுதிபட கூறியுள்ளார் என்று தகவல்கள் பரவி வருகின்றன . பிரபுதேவாவுக்கு தற்போது 43 வயது ஆகிறது . இரண்டாவது திருமணம் செய்து கொள்ளும்படி குடும்பத்தினரும் நண்பர்களும் அவரை வற்புறுத்தி வருகிறார்களாம் . தமன்னாவையும் இதுவரை எந்த நடிகருடனும் இணைத்து கிசுகிசுக்கள் வரவில்லை . பிரபுதேவாவிடம் தமன்னா மனதை பறிகொடுத்துவிட்டதாக கூறப்படுகிறது . இவர்களது ரகசிய காதல் விவகாரம் விரைவில் வெளிச்சத்துக்கு வரும் என்று சினிமா வட்டாரத்தில் பேசப்படுகிறது .


சமகால கிரிக்கெட்டின் சிறந்த வீரர்களாக இருவரை குறிப்பிட்டுள்ளார் முன்னாள் ஜாம்பவான் பிரயன் லாரா . அனைத்து காலத்திலும் சிறந்த வீரர்களாக திகழ்பவர்களில் முக்கியமானவர் வெஸ்ட் இண்டீஸ் அணியின் முன்னாள் வீரர் பிரயன் லாரா . சச்சின் டெண்டுல்கருக்கு நிகராக கிரிக்கெட் உலகில் மதிக்கப்படக்கூடிய வீரர் . தனது விக்கெட்டை வீழ்த்த எதிரணி பவுலர்களை அதிகமாக உழைக்க வைக்கக்கூடியவர் . அவ்வளவு எளிதாக தனது விக்கெட்டை கொடுத்துவிட மாட்டார் . 1990ம் ஆண்டிலிருந்து 2007ம் ஆண்டுவரை வெஸ்ட் இண்டீஸ் அணிக்காக ஆடிய லாரா , 22 ஆயிரத்துக்கும் அதிகமான சர்வதேச ரன்களை குவித்துள்ளார் . டெஸ்ட் கிரிக்கெட்டில் அதிகபட்ச தனிநபர் ஸ்கோரை குவித்த வீரராக லாரா திகழ்கிறார் . லாரா ஒரு இன்னிங்ஸில் அடித்த 400 ரன்களை இதுவரை எந்த வீரராலும் முறியடிக்க முடியவில்லை . அதேபோல முதல்தர கிரிக்கெட்டில் ஒரு இன்னிங்ஸில் 501 ரன்களை குவித்து ஆட்டமிழக்கவில்லை . இவ்வாறு பல சாதனைகளை தன்னகத்தே கொண்ட லாரா , எல்லா காலத்திலும் சிறந்த வீரர் . இந்நிலையில் , இவர் சமகால கிரிக்கெட்டின் சிறந்த வீரர்களாக இருவரின் பெயர்களை குறிப்பிட்டுள்ளார் . ஒருவர் தென்னாப்பிரிக்காவின் டிவில்லியர்ஸ் , மற்றொருவர் இந்திய அணியின் கேப்டன் விராட் கோலி . இதுதொடர்பாக கருத்து தெரிவித்துள்ள லாரா , டிவில்லியர்ஸும் கோலியும் சமகால கிரிக்கெட்டின் மிகச்சிறந்த வீரர்கள் . இருவரும் மிகச்சிறந்த திறமைசாலிகள் . இருவரும் அரிய பல சம்பவங்களை செய்துவருகின்றனர் . இவர்களின் ஆட்டத்திறன் மேம்பட்டுக்கொண்டே இருக்கிறது என்று புகழ்ந்துள்ளார் . டிவில்லியர்ஸ் அண்மையில் சர்வதேச கிரிக்கெட்டிலிருந்து ஓய்வு அறிவித்தார் . மைதானத்தின் அனைத்து திசைகளிலும் பந்துகளை பறக்கவிட்டதால் மிஸ்டர் 360 என அழைக்கப்படுகிறார் . ஒருநாள் கிரிக்கெட்டில் அதிவேக சதம் என்ற சாதனையை தன்னகத்தே கொண்டுள்ளார் டிவில்லியர்ஸ் . அதேபோல சர்வதேச கிரிக்கெட்டில் சதங்களையும் சாதனைகளையும் குவித்துவருபவர் விராட் கோலி . இவர் ரன்களை குவித்துவருவதால் ரன் மெஷின் என்று அழைக்கப்படுகிறார் . இவர்கள் இருவரையும்தான் லாரா , சமகால கிரிக்கெட்டின் சிறந்த வீரர்களாக குறிப்பிட்டுள்ளார் .


சசிகலா குடும்பத்தை விலக்கி வைப்பதாக அமைச்சர்கள் அறிவித்தாலும் , ஒதுங்கி கொள்வதாக தினகரன் அறிவித்தாலும் , அது எந்த அளவுக்கு சாத்தியம் என்ற கேள்வி எழாமல் இல்லை . ஒரு பக்கம் , இரு அணிகளையும் இணைப்பது குறித்து பேச்சு வார்த்தைக்கு தயார் என்று குழு அமைத்தாலும் , மறுபக்கம் , முன்னாள் அமைச்சர் வைத்திலிங்கத்தை கட்சியின் பொது செயலாளர் ஆக்கும் முயற்சியில் எடப்பாடி ஈடுபட்டுள்ளார் என்று ஒரு தகவல் உலவுகிறது . மேலும் , அமைச்சர்கள் சுயமாக என்னை நீக்குவதாக முடிவெடுத்து அறிவித்தால் , சந்தோசப்பட்டு இருப்பேன் , ஆனால் , தஞ்சாவூரில் இருந்து வரும் உத்தரவுக்கு ஏற்ப , தலையாட்டி பொம்மைகளாக செயல் படுகின்றனர் என்று தினகரன் தமக்கு நெருக்கமானவர்களிடம் கூறி இருக்கிறார் . இந்த இரண்டு தகவலுமே , பன்னீர் அணியினரின் காதுகளுக்கு வந்துள்ளது . இதனால் , சசிகலா குடும்ப உறவினர்கள் நீக்கத்தை வெளிப்படையான அறிக்கை மூலம் உறுதி செய்ய வேண்டும் என்று அவர்கள் வலியுறுத்தி வருகின்றனர் . மேலும் , ஜெயலலிதா மரணம் குறித்த சி . பி . ஐ விசாரணையிலும் பன்னீர் தரப்பு உறுதியாகவே உள்ளது . எடப்பாடி அணியினர் என்னதான் சொன்னாலும் , சசிகலா குடும்பத்தினர் எப்படியும் , ஏதோ ஒரு வழியை கண்டு பிடித்து , கட்சிக்குள் நுழைந்து விடுவார்கள் என்ற அச்சம் காரணமாகவே , பன்னீர் தரப்பினர் , தாங்கள் விதித்த நிபந்தனைகளில் உறுதியாக உள்ளனர் . ஆனால் , அதிமுகவை பொறுத்தவரை , எம் . எல் . ஏ க்களின் ஆதரவு இல்லை என்றாலும் , தொண்டர்களின் ஆதரவு பன்னீருக்கே முழுமையாக இருக்கிறது . மேலும் பன்னீர் தரப்பு ஒத்து வந்தால் மட்டுமே கட்சியின் பெயரையும் , இரட்டை இல்லை சின்னத்தையும் சிக்கல் இல்லாமல் மீட்க முடியும் . அத்துடன் , பன்னீரை முன்னிறுத்தினால் மட்டுமே தேர்தலில் வாக்குகளையும் பெற முடியும் என்பது எடப்பாடி தரப்பினருக்கு நன்றாகவே தெரியும் . அதனால் , கொம்பும் நோகாமல் , பாம்புக்கும் காயம் இல்லாமல் அடிப்பது போல , பன்னீருக்கு பெரிய அளவில் முக்கியத்துவம் எதுவும் கொடுக்காமலே , அவரது அணியை இணைத்துவிட வேண்டும் என்று எடப்பாடி அணியினர் முயற்சி செய்து வருகின்றனர் . ஆனால் , இதை நன்கு அறிந்த பன்னீர்செல்வம் , நிபந்தனைகளை நிறைவேற்றினால் மட்டுமே இணைப்பு என்பதில் உறுதியாக இருக்கிறார் . இதன் காரணமாகவே அணிகள் இணைப்பில் சிக்கல் ஏற்பட்டுள்ளதாக , அதிமுக வட்டாரங்கள் தெரிவிக்கின்றன .


ஐசிசியின் ஒருநாள் கிரிக்கெட் போட்டிகளுக்கான பேட்ஸ்மேன்கள் தரவரிசையில் இந்திய வீரர் ரோஹித் சர்மா ஐந்தாவது இடத்திற்கு முன்னேறியுள்ளார் . இலங்கைக்கு எதிரான ஒருநாள் தொடருக்கு தலைமை வகித்த ரோஹித் , பட்டியலில் முதல் முறையாக 800 புள்ளிகளை கடந்து 816 புள்ளிகளுடன் உள்ளார் . இதற்கு முன்னர் , மொஹாலியில் நடைபெற்ற 2 - வது ஒருநாள் போட்டியில் அவர் இரட்டைச் சதமடித்தபோது 825 புள்ளிகளை எட்டியிருந்தார் இதேபோல , அந்தத் தொடரின் கடைசி ஆட்டத்தில் சதமடித்து ஆட்டமிழக்காமல் இருந்த ஷிகர் தவன் , ஒரு இடம் முன்னேறி 14 - வது இடத்தை அடைந்துள்ளார் . ஓய்வில் இருக்கும் வீராட் கோலி 876 புள்ளிகளுடன் பட்டியலின் முதலிடத்தில் தொடர்கிறார் . ஐசிசியின் பந்துவீச்சாளர்களுக்கான வரிசையில் யுவேந்திர சாஹல் 23 இடங்கள் முன்னேறி 28 - வது இடத்திற்கு வந்துள்ளார் . இலங்கைக்கு எதிரான ஒருநாள் தொடரில் அவர் மொத்தமாக ஆறு விக்கெட்களை வீழ்த்தினார் . இதில் கடைசி ஆட்டத்தில் மட்டும் அவர் மூன்று விக்கெட்களை வீழ்த்தியிருந்தார் என்பது குறிப்பிடத்தக்கது . குல்தீப் யாதவ் 16 இடங்கள் முன்னேறி , முதல் முறையாக 56 - வது இடத்தைப் பிடித்துள்ளார் . ஆல் ரௌண்டர் ஹார்திக் பாண்டியா பத்து இடங்கள் முன்னேறி 45 - வது இடத்தை முதல் முறையாக பிடித்துள்ளார் . இலங்கை அணியைப் பொருத்த வரையில் , பேட்ஸ்மேன்கள் வரிசையில் உபுல் தரங்கா 15 இடங்கள் முன்னேறி 36 - வது இடத்திற்கும் , நிரோஷன் டிக்வெல்லா ஏழு இடங்கள் முன்னேறி 37 - வது இடத்திற்கும் வந்துள்ளனர் . பந்துவீச்சாளர்கள் பட்டியலில் சுரங்கா லக்மல் 14 இடங்கள் முன்னேறி 22 - வது இடத்தையும் , ஆல் ரௌண்டர் ஏஞ்ஜெலோ மேத்யூஸ் ஒன்பது இடங்கள் முன்னேறி 47 - வது இடத்தையும் பிடித்துள்ளனர் . ஒருநாள் போட்டி அணிகளுக்கான வரிசையில் இந்தியா 119 புள்ளிகளுடன் 2 - வது இடத்தில் தொடர்கிறது .


பிரதமர் நரேந்திர மோடி அவர்கள் 500ரூபாய் , 1000 ரூபாய் நோட்டுகள் செல்லாது என்று அறிவித்து விட்டு , இந்தியாவில் கறுப்புப் பணத்தை ஒழிப்பதற்கான நடவடிக்கை இது ; கறுப்புப் பணமும் ஊழலும் தான் ஏழ்மைக்குக் காரணமாக உள்ளது என்றும் காரணம் கூறியிருக்கிறார் . வரவேற்கத்தக்க அறிவிப்பு இது என்ற போதிலும் , இந்த அறிவிப்பின் காரணமாக , நாட்டிலே உள்ள பெரிய செல்வந்தர்களுக்கு ஏற்படும் பாதிப்பை விட நடுத்தர மக்களும் , ஏழையெளிய மக்களும் , சிறு வணிகர்களும் , ஆட்டோ ரிக்ஷா ஓட்டுபவர்களும் தங்களிடம் உள்ள 500 ரூபாய் நோட்டை வாங்குவதற்கு யாரும் முன்வராத நெருக்கடியான நிலையில் , தெருக்களிலே அலை மோதுகின்ற அவலத்தைத்தான் இந்த அறிவிப்பின் காரணமாக காண முடிகிறது . இன்றைய காலகட்டத்தில் 500,1000 ரூபாய் நோட்டுகள் மாத ஊதியம் பெறுபவர்களிடம் மட்டுமின்றி நாள் ஊதியம் பெறும் ஏழை எளிய மக்களிடமும் புழக்கத்தில் உள்ளது என்பதை மறுக்க இயலாது . நடுத்தரக் குடும்பத்தைச் சேர்ந்தவர்கள் காலையில் எழுந்தவுடன் தங்கள் குழந்தைகளுக்கு பால் வாங்குவதற்குக் கூட வழி இல்லாத நிலை ஏற்பட்டுள்ளது . கறுப்புப் பணம் இன்று யாரிடம் உள்ளது ? நான் கூறிய அந்த ஏழையெளிய உழைத்துப் பிழைக்கும் பிரிவினரிடமும் , நடுத்தரக் குடும்பத்தினரிடமும் இருக்கிறதா என்றால் கிடையாது . வங்கிகளிலே கோடிக் கணக்கில் , இலட்சக் கணக்கில் பணம் வைத்திருப்போர் - சேர்த்து வைத்த கறுப்புப் பணத்தில் பெரும் பகுதியை வெளிநாடுகளுக்குக் கொண்டு சென்று பல்வேறு வடிவங்களில் பாதுகாப்பாக வைத்திருப்பது போக , தங்களிடம் எஞ்சி உள்ள ஒரு சில கோடி ரூபாய் கறுப்புப் பணத்தை வைத்திருப்போர் எண்ணிக்கை நாள் தோறும் பெருகி வருகிறது . கறுப்புப் பணத்தை ஒழிப்பதற்காக எடுக்கப்பட்டுள்ள நடவடிக்கை எனச் சொல்லப்படுவதால் வரவேற்கலாம் . எனினும் , பெரிய பெரிய பணக்காரர்கள் பாதிக்கப்படுவார்கள் என்று சொல்வதை விட , சாதாரண , நடுத்தர ஏழையெளிய மக்கள்தான் பெரிதும் பாதிக்கப்படுகிறார்கள் . 80 இலட்சம் கோடி ரூபாய் கறுப்புப் பணத்தை வெளிக் கொணர்ந்து , இந்தியக் குடிமக்கள் ஒவ்வொருவருடைய வங்கிக் கணக்கிலும் 15 இலட்சம் ரூபாய் வரவு வைப்போம் - என்று 2014 நாடாளுமன்றத் தேர்தலின் போது அளித்த வாக்குறுதியைக் காப்பாற்றத் தவறி விட்டதை மறைப்பதற்காகவே இந்த நடவடிக்கை என்று காங்கிரஸ் கட்சியின் சார்பில் தெரிவிக்கப்பட்டுள்ளதை அலட்சியப்படுத்தி விட முடியாது . கறுப்புப் பணத்தை ஒழித்திடும் நோக்கில் 1978ஆம் ஆண்டு ஜனவரி மாதத்தில் ஜனதா ஆட்சிக் காலத்தின் போது 1000 ரூபாய் , 5000 ரூபாய் , பத்தாயிரம் ரூபாய் நோட்டுகள் செல்லாதவையாக அறிவிக்கப்பட்டதின் தொடர்ச்சியாக எந்த அளவுக்கு கறுப்புப் பணம் ஒழிக்கப்பட்டது என்பதையும் கருதிப் பார்த்து இப்போது மிகுந்த எச்சரிக்கையான அணுகுமுறையை மேற்கொள்ள வேண்டும் . இந்த நிலையில் மத்திய அரசு நன்கு சிந்தனை செய்து , ஏழையெளிய நடுத்தர மக்களும் , சிறு வணிகர்களும் , இதன் காரணமாக பாதிக்கப்படாமல் தங்கள் வாழ்க்கையை எப்போதும் போல் நடத்திட உதவும் வழிவகையினைச் செய்திட வேண்டுமென்று வலியுறுத்துகிறேன் .


நகுல் நடிப்பில் உருவாகியிருக்கும் ‘செய்’ படத்தில் இடம்பெறும் ‘இறைவா . . . ’ என்ற சூஃபி பாடலை பாடியிருப்பதன் மூலம் தமிழில் அறிமுகமாகியுள்ளார் பாகிஸ்தான் பாடகரான ஆதிஃப் அலி . ஏற்கெனவே பல பாகிஸ்தானி பாடல்களையும் , ஹிந்தி பாடல்களையும் ஆதிஃப் அலி பாடியிருக்கிறார் என்பதோடு , ராய் லக்ஷ்மி நடிப்பில் விரைவில் வெளிவரவிருக்கும் ‘ஜூலி 2’ படத்திற்கும் இசையமைத்துள்ளார் என்பதும் குறிப்பிடத்தக்கது . பாகிஸ்தான் பாடகர் ஒருவர் தமிழில் பாடுவது இதுவே முதல்முறை என்பதை அறிந்த ஆதிஃப் அலி தன்னுடைய மகிழ்ச்சியை வெளிப்படுத்தியுள்ளார் . இவருடன் இணைந்து ஹிந்துஸ்தானி பாடகரான சபதஸ்வரா ரிஷுவும் ‘இறைவா . . . . ’ பாடலை பாடியுள்ளார் . கேட்டவுடன் அனைவருக்கும் பிடித்துப்போகும் பாடலாகவும் , நீண்ட நாட்கள் ஒலிக்கும் பாடலாகவும் இந்த சூஃபி பாடல் இருக்குமென தயாரிப்பாளர்கள் நம்பிக்கை தெரிவித்துள்ளனர் . நிக்ஸ் லோபஸ் இசையமைப்பில் உருவாகியிருக்கும் இப்படத்தின் பாடல் வரிகளை யுகபாரதி எழுதியுள்ளார் . மேலும் ‘செய்’ ஆல்பத்தில் பிரபல முன்னணி பாடகர்களான ஷங்கர் மகாதேவன் , சோனு நிகம் , ஷ்ரேயா கோஷல் , பென்னிதயாள் மற்றும் அறிமுக பாடகி கீதாஞ்சலி ஆகியோர் பாடியிருக்கும் பாடல்களும் இடம்பெற்றுள்ளன . ‘ட்ரிப்பி டர்ட்டிள் புரொடக்ஷன்ஸ்’ நிறுவனம் சார்பில் இப்படத்தை மன்னு மற்றும் உமேஷ் இணைந்து தயாரித்துள்ளார்கள் . டிசம்பர் 8ஆம் தேதி உலகமெங்கும் இப்படம் வெளியாகவிருக்கிறது .


சினிமா சீரியல் என்று பெண்கள் நடிக்க வந்து விட்டாலே அவர்களை வேறு விதமாக தான் பார்க்கின்றனர் பலர் . அதற்கு காரணம் நடிகைகள் பலர் நாகரீகம் என்று கூறி ஆடை குறைப்பு , ஆபாச புகைப்படம் வெளியிடுவது , லிவிங் டு கெதர் என தமிழ் கலாச்சாரத்திற்கு புறம்பாக நடந்து கொள்வதுதான் . சமீப காலமாக , வெள்ளித்திரையில் முன்னணி நடிகைகளாக வலம் வரும் ஒரு சில நடிகைகள் , பட வாய்ப்பு தரவேண்டும் என்றால் படுக்கைக்கு வர வேண்டும் என சில இயக்குனர்கள் மற்றும் தயாரிப்பாளர்கள் அழைப்பதாக கூறி பரபரப்பை ஏற்படுத்தினர் . திரைப்படத்தில் நடிக்க தனக்கு திறமை இருந்தும் , இப்படி அழைத்ததால் நான் மறுத்ததால் பல படங்களில் நிராகரிக்கப்பட்டேன் , என மலையாள முன்னணி நடிகை பார்வதி கூறி இருந்தார் . இதே போல கோலிவுட் திரையுலகை சேர்ந்த , நடிகை சந்தியா , கஸ்தூரி வரலட்சுமி , மற்றும் பெண் இயக்குனர் ஒருவர் . தங்களுக்கு நேர்ந்த கொடுமைகளை பாவனாவின் பாலியல் வன்முறைக்கு பின் தைரியமாக வெளியே கூறினர் . வெள்ளித்திரையில் நிலையான இடம் பிடித்த நடிகைகளுக்கே இந்த நிலை என்றால் சின்னத்திரையில் நடித்து வரும் நடிகைகளை இந்த காம கொடூரர்கள் விட்டு வைப்பார்களா என்ன . . . ! ஆனால் காமகொடுரனின் ஆசைக்கு இணங்கியாவது வெள்ளித்திரையில் வலம் வர வேண்டும் என்று ஒரு சில நடிகைகள் அட்ஜஸ்ட்மென்ட் செய்தும் போகிறார்கள் என்பது மறுக்க முடியாத உண்மை . பொதுவாக சின்னத்திரையில் நடிக்கும் நடிகைகளுக்கு பாலியல் துன்புறுத்தல்கள் குறைவு தான் . ஒரு சில நடிகைகள் சபலத்தின் காரணமாக தனது வாழ்கையை ஒரு சிலரிடம் பறிகொடுத்தும் விடுகின்றனர் . இன்றைய காலகட்டத்தில் புகழுக்கும் அடிமையான சீரியல் நடிகைகள் ஆடம்பர வாழ்கையை விட மனதில்லாமல் பலரிடம் தன் கற்பை பறிகொடுக்கும் நிலைக்கு தள்ளபடுகின்றனர் என்பது தான் உண்மையிலும் உண்மை . இதற்கு உதாரணம் , மறைந்த சின்னத்திரை நடிகை சபர்ணா , மற்றும் காசுக்காக தெருவிற்கு வந்த வாணி ராணி சீரியல் நடிகை சமீரா ராய் போன்றவர்கள் . ஆனால் சின்னத்திரையிலும் , வெள்ளி திரையிலும் உண்மையான திறமையோடு நடிப்பை மட்டுமே குறிக்கோளாக கொண்டு , ஆசை வார்த்தை என்னும் மகுடிக்கு மயங்காமல் இருந்தால் . . . வெள்ளித்திரையிலும் சரி , சின்னத்திரையிலும் சரி , நல்ல பெயரோடு நிச்சயம் ஜெயிக்கலாம் . . . . இதுதான் உண்மை . . . .


தென்னாப்பிரிக்காவுக்கு எதிரான இரண்டாவது ஒருநாள் போட்டியில் 9 விக்கெட் வித்தியாசத்தில் இந்திய அணி அபார வெற்றி பெற்றது . செஞ்சூரியனில் நடந்த இந்த போட்டியில் டாஸ் வென்ற இந்திய அணி முதலில் பவுலிங்கை தேர்வு செய்தது . தென்னாப்பிரிக்க அணி களமிறங்கியது . தொடக்க ஆட்டக்காரர்கள் ஹாசிம் ஆம்லா மற்றும் குயிண்டன் டி காக் ஆகிய இருவரும் புவனேஷ்வர் குமார் மற்றும் பும்ராவின் வேகத்தை சமாளிக்க முடியாமல் திணறினர் . புவனேஷ்வரின் பந்தில் ஆம்லா அவுட்டானார் . இதையடுத்து சாஹலின் பந்தில் டி காக்கும் அவுட்டானார் . அதற்கு அடுத்த ஓவரில் , குல்தீப் யாதவின் பந்துவீச்சில் மார்க்ரம் மற்றும் மில்லர் ஆகிய இருவரும் ஒரே ஓவரில் வெளியேறினர் . இதையடுத்து ஜோண்டோ , டுமினி , ரபாடா , மோர்கல் , தாஹிர் , மோரிஸ் ஆகிய அனைவரும் அடுத்தடுத்து பெவிலியன் திரும்பினர் . 32 . 2 ஓவர்களுக்கே வெறும் 118 ரன்கள் எடுத்து அந்த அணி ஆல் அவுட்டானது . இதையடுத்து 119 என்ற எளிய இலக்குடன் இந்திய அணி களமிறங்கியது . . சிக்ஸர் , பவுண்டர்கள் என பறக்கவிட்ட ரோஹித் , 15 ரன்களில் ரபாடா பந்தில் அவுட்டானார் . அதன்பிறகு கோலியும் தவானும் ஜோடி சேர்ந்து , நிதானமாகவும் அதிரடியாகவும் ஆடி , இலக்கை எளிதாக எட்டினர் . 6 போட்டிகள் கொண்ட ஒருநாள் தொடரில் 2 - 0 என இந்தியா முன்னிலை வகிக்கிறது .


ஜெயலலிதா மரணம் தொடர்பாக விசாரித்து வரும் நீதிபதி ஆறுமுகசாமி ஆணையத்தில் , ராஜா செந்தூர் பாண்டியன் ஆஜராகி விளக்கம் அளித்தார் . ஜெயலலிதா மரணத்தில் சந்தேகம் எழுப்பியவர்கள் , ஜெயலலிதாவுக்கு சிகிச்சை அளித்த மருத்துவர்கள் , ஜெயலலிதாவின் உறவினர்கள் என பலரிடம் விசாரணை நடத்தப்பட்டு வருகின்றன . இந்நிலையில் , ஜெயலலிதாவின் தோழி சசிகலாவுக்கும் சம்மன் அனுப்பப்பட்டது . ஆனால் சசிகலா சிறையில் இருப்பதால் அவர் சார்பில் வழக்கறிஞர் ராஜா செந்தூர்பாண்டியன் இன்று விசாரணை ஆணையத்தில் ஆஜரானார் . ஆணையம் முன் சசிகலா தரப்பில் ஆஜராகி ஒரு மனுவைத் தாக்கல் செய்தார் . அந்த மனுவில் , ஜெயலலிதா மரணம் தொடர்பான வழக்கில் , சசிகலாவுக்கு எதிராக சாட்சியம் அளிப்போர் குறித்த பட்டியலை விசாரணை ஆணையம் வழங்க வேண்டும் என்று கோரப் பட்டிருந்தது . இந்த புதிய மனு மீது 22ஆம் தேதி விசாரிக்கப் படும் என்று கூறப்பட்டது . விசாரணை ஆணையம் அந்தப் பட்டியலை வழங்கிய 15 நாளில் உரிய விளக்கம் அளிக்கப்படுமென ராஜா செந்தூர்பாண்டியன் தெரிவித்துள்ளார் .


விநாயகர் சதுர்த்தி ஊர்வலத்தில் கலவரம் ஏற்பட கூடாது என்று பெரிய பாதுகாப்பு போடப்பட்டு இருக்கிறது . தமிழக போலீசும் நிறைய கட்டுப்பாடுகள் விதித்துள்ளது . இந்நிலையில் புதுக்கோட்டை மாவட்டம் மெய்யபுரம் அருகே உள்ள பள்ளிவாசல் பகுதியில் விநாயகர் சிலை ஊர்வலம் மேடை அமைக்க பாஜக அனுமதி கேட்டு இருக்கிறது . மேடை அமைக்க ஏற்பாடுகளும் செய்யப்பட்டுள்ளது . ஆனால் பள்ளிவாசல் பகுதியில் விநாயகர் சிலை ஊர்வலம் மேடை அமைப்பது சரியாக இருக்காது என்று போலீஸ் மறுத்துள்ளது . இது கலவரத்திற்கு வழிவகுக்கும் என்று போலீஸ் அந்த இடத்திற்கு அனுமதி அளிக்க மறுத்துள்ளது . இது பாஜகவினர் இடையே அதிருப்தியை ஏற்படுத்தி உள்ளது . இந்த நிகழ்ச்சிக்கு சிறப்பு விருந்தினராக அழைக்கப்பட்டு இருந்த எச் . ராஜா கோபமாக போலீசுடன் வாக்குவாதம் செய்தார் . போலீசையும் , நீதிமன்றத்தையும் கொச்சையான வார்த்தைகளில் திட்டினார் . இந்த வீடியோ இணையம் முழுக்க வைரலாகி உள்ளது . பலர் இந்த வீடியோவிற்கு எதிராக கருத்து தெரிவித்துள்ளனர் . இந்நிலையில் பொதுஅமைதிக்கு பங்கம் விளைவித்தல் , அனுமதியின்றி கூடுதல் உள்ளிட்ட 8 பிரிவுகளின் கீழ் H . ராஜா உள்ளிட்ட 8 பேர் மீது திருமயம் காவல்துறையினர் வழக்குப் பதிந்துள்ளனர் . இதனிடையே , பாஜக தேசியச் செயலர் எச் . ராஜா நீதிமன்றத்தை அவமதிப்பதாகக் கூறித் தமிழக டிஜிபி அலுவலகத்தில் புகார் அளிக்கப்பட்டுள்ளது . உயர்நீதிமன்றத்தையும் காவல்துறையினரையும் அவதூறாகப் பேசிய புகாரில் பாஜக தேசிய செயலாளர் ஹெச் . ராஜா உள்ளிட்ட 8 பேர் மீது 8 பிரிவுகளின் கீழ் வழக்கு பதிவு செய்த போலீசார் ஹெச் . ராஜா உட்பட 8பேரை கைது செய்ய ஆய்வாளர் மனோகரன் , பொன்னமராவதி , ஆய்வாளர் கருணாகரன் தலைமையில் 2 தனிப்படைகள் அமைக்கப்பட்டுள்ளது . ஒரு தேசிய கட்சியின் முக்கிய தலைவரை பிடிக்க தனிப்படை அமைந்துள்ளதால் பெரும் பரபரப்பு ஏற்பட்டுள்ளது .


தொடரை வெல்வது எந்த அணி என்பதை தீர்மானிக்கும் கடைசி ஒருநாள் போட்டியில் முதலில் பேட்டிங் செய்த தென்னாப்பிரிக்க அணியின் டுபிளெசிஸ் மற்றும் டேவிட் மில்லர் ஆகிய இருவரும் அபாரமாக ஆடி சதமடித்து மிரட்டினர் . தென்னாப்பிரிக்க அணி ஆஸ்திரேலியாவில் சுற்றுப்பயணம் செய்து ஆடிவருகிறது . மூன்று ஒருநாள் போட்டிகள் மற்றும் ஒரு டி20 போட்டி கொண்ட தொடரில் ஆடிவருகிறது . இதில் முதலில் ஒருநாள் தொடர் நடந்துவருகிறது . முதலிரண்டு போட்டிகளில் இரு அணிகளும் தலா ஒரு போட்டியில் வென்றிருக்கின்றன . இந்நிலையில் , மூன்றாவது ஒருநாள் போட்டி இன்று நடந்துவருகிறது . இந்த போட்டியில் டாஸ் வென்ற ஆஸ்திரேலிய அணி பவுலிங்கை தேர்வு செய்தது . முதலில் பேட்டிங் செய்த தென்னாப்பிரிக்க அணியின் தொடக்க வீரர்கள் டி காக் மற்றும் ஹெண்டிரிக்ஸ் ஆகிய இருவரும் ஒற்றை இலக்கங்களில் வெளியேறினர் . இவர்களை தொடர்ந்து மார்க்ரமும் 32 ரன்களில் ஆட்டமிழந்தார் . 55 ரன்களுக்கே 3 விக்கெட்டுகளை இழந்தது தென்னாப்பிரிக்க அணி . அதன்பிறகு தென்னாப்பிரிக்க கேப்டன் டுபிளெசிஸ் மற்றும் டேவிட் மில்லர் ஆகிய இருவரும் நல்ல பார்ட்னர்ஷிப் அமைத்து அணியை மீட்டெடுத்தனர் . இருவருமே விக்கெட்டை விட்டுக்கொடுக்காமல் அதேநேரத்தில் சீரான வேகத்தில் ரன்களையும் சேர்த்தனர் . அபாரமாக ஆடிய இருவருமே சதமடித்தனர் . 16வது ஓவரிலிருந்து 49வது ஓவர் வரை இருவரும் களத்தில் நின்று ஆடினர் . நான்காவது விக்கெட்டுக்கு இருவரும் இணைந்து 252 ரன்களை குவித்தனர் . டுபிளெசிஸ் 125 ரன்களையும் டேவிட் மில்லர் 139 ரன்களையும் குவித்தனர் . 50 ஓவர் முடிவில் தென்னாப்பிரிக்க அணி 320 ரன்களை குவித்தது . இதையடுத்து 321 ரன்கள் என்ற இலக்குடன் ஆஸ்திரேலிய அணி ஆடிவருகிறது .


ஆசிய மல்யுத்த சாம்பியன்ஷிப் போட்டியில் இந்திய வீராங்கனைகள் சாக்ஷி மாலிக் , வினேஷ் போகத் , திவ்யா காக்ரன் ஆகியோர் வெள்ளிப் பதக்கமும் , ரிது போகத் வெண்கலமும் வென்றுள்ளனர் . ஆசிய மல்யுத்த சாம்பியன்ஷிப் போட்டி டெல்லியில் நடைபெற்று வருகிறது . இந்தப் போட்டியில் மகளிர் 60 கிலோ எடைப் பிரிவில் சாக்ஷி மாலிக் பங்கேற்றார் . இவர் தனது இறுதிச் சுற்றில் ஜப்பானின் ரிஸாக்கோ கவாயிடம் மோதினார் . அதில் , 0 - 2 என்ற புள்ளிகள் கணக்கில் ரிஸாக்கோ கவாய் வெற்றிப் பெற்றார் . இதன் ஜப்பானுக்கு தங்கமும் , இந்தியாவுக்கு சாக்ஷி மூலம் வெள்ளிப் பதக்கமும் உறுதியானது . சாக்ஷி தனது காலிறுதியில் உஸ்பெகிஸ்தானின் நபிரா இஸ்ன்பேவாவையும் , அரையிறுதியில் கஜகஸ்தானின் கேஸிமோவாவையும் தோற்கடித்ததன் மூலம் வெள்ளி வென்று அசத்தியுள்ளார் . அதேபோன்று வினேஷ் போகத் 55 கிலோ எடைப் பிரிவில் தனது இறுதிச் சுற்றில் ஜப்பானின் சயி நன்ஜோவியிடம் மோதி 4 - 8 என்ற புள்ளிகள் கணக்கில் தோல்வி கண்டு வெள்ளிப் பதக்கத்தோடு வெளியேறினார் . இந்தியாவின் திவ்யா காக்ரன் 69 கிலோ எடைப் பிரிவில் வெள்ளியும் , ரிது போகத் 48 கிலோ எடைப் பிரிவில் வெண்கலமும் வென்று வெளியேறினர் .


பிக்பாஸ் நிகழ்ச்சி கடந்த சில நாட்களாக , சண்டை சச்சரவு என கலகலப்பாக போகிறது . எனினும் பிக்பாஸ் முதல் சீசனுக்கு இருந்த வரவேற்ப்பு தற்போது இல்லை என்பது தான் உண்மை . இருப்பினும் பிக்பாஸ் நிகழ்ச்சியில் கமல் வரும் இரண்டு நாட்களும் நல்ல டிஆர்பி - யை பெற்று வருகிறது . இதனை இன்று வெளியாகியுள்ள ப்ரோமோவில் அதிரடியாக கூறியுள்ளார் கமல் . அதே போல் கடந்த சில வாரங்களாக மஹத் திடீரென கூச்சல் போடுவது , டென்சனாகி கத்துவது , டாஸ் என்றால் போட்டியாளர்களை தாக்குவது போன்ற சம்பவங்கள் அவர் மீது கோபத்தை ஏற்படுத்தியுள்ளது . சென்ற வாரம் மும்தாஜ் மிகவும் அமைதியாக இருந்த போதும் , அத்துமீறி அவரை கேலி செய்தது போன்ற செயல்களால் மஹதின் மேல் இருந்த இமேஜ் தற்போது ரசிகர்கள் மத்தியில் மிகவும் டேமேஜ் ஆகியுள்ளது . இந்நிலையில் ரசிகர்கள் அனைவரும் கமல்ஹாசன் . . . ஐஸ்வர்யா , யாஷிகா மற்றும் மஹத் ஆகிய மூன்று பேரிடமும் எந்த கேள்விகளையும் கேட்பதில்லை என குற்றம்சாட்டியதை தொடர்ந்து இன்று அனைவரையும் தாளித்து விட வேண்டும் என பிக்பாஸ் களத்தில் இறங்கியுள்ளார் . அதுகுறித்த ஒரு ப்ரோமோ தற்போது வெளியாகியுள்ளது . இதில் கமல் பிக்பாஸ் முதல் சீசனில் வந்த ஆவரேஜ் IQ வை விட மிகவும் குறைவாக உள்ளது பிக்பாஸ் சீசன் 2 - ல் என கோவமாக கூறுகிறார் . மும்தாஜ் மற்றும் மஹத் இருவரையும் காட்டி , இவர்கள் இருவரில் யார் நல்ல விதமாக நடந்து கொள்ளவில்லை என , ரசிகர்களிடமே கேட்கிறார் . இதற்க்கு ரசிகர்கள் அனைவரும் மகத் பெயரை கூறுகிறார்கள் . பின் மஹத்தை பார்த்து ஒண்ணுமே நடக்காதது போல் சிரித்து கொண்டு இருக்கிறீர்களே என கேட்கிறார் . இதற்கு மஹத் நான் என்ன சார் , சொல்வது என கமலிடம் கேட்க . . . நீங்க எதுவும் சொல்ல வேண்டாம் நாங்க சொல்லட்டுமா என கூறி ஒரு குறும்படம் போட்டு காட்ட போவதாக கூறுகிறார் . இதன் மூலம் இன்று மஹத் , மும்தாஜிடம் மிகவும் மோசமாக நடந்து கொண்டது , அவரை அவமதிப்பது போன்று நடந்து கொண்டது பற்றிய ஒரு குறும்படம் போட்டு காட்டுவார் என எதிர்ப்பார்க்கலாம் .


க்கள் மற்றும் எம் . எல் . ஏ . க்கள் தங்களது ஒருமாத ஊதியத்தை வழங்குவார்கள் என முதல்வர் பழனிசாமி அறிவித்துள்ளார் . கேரளாவில் எந்த ஆண்டும் இல்லாத அளவிற்கு பெரிய மழை பெய்துள்ளது . இதனால் கடந்த ஒருவாரமாக பெரிய வெள்ளம் ஏற்பட்டுள்ளது . இதில் 370 - க்கும் மேற்பட்டோர் உயிரிழந்தனர் . 700 - க்கும் அதிகமானோர் காணாமல் போய் இருக்கிறார்கள் . தொடர்ந்து மீட்பு பணிகள் நடைபெற்று வருகிறது . முன்னதாக பவானி ஆற்றில் கரைபுரண்டோடும் வெள்ளத்தை முதல்வர் எடப்பாடி பழனிச்சாமி ஆய்வு மேற்கொண்டார் . அவருடன் தமிழக அமைச்சர்கள் , அதிமுக நிர்வாகிகள் வெள்ள பகுதிகளை பார்வையிட்டனர் . க்கள் மற்றும் எம் . எல் . ஏ . க்கள் தங்களது ஒருமாத ஊதியத்தை வழங்குவார்கள் என அறிவித்துள்ளார் . கேரளாவுக்கு உணவு , உடை உட்பட அத்தியாவசியப் பொருட்கள் அனுப்பி வைக்கப்பட்டுள்ளது என்றார் . காவிரியில் திறக்கப்பட்ட நீர் , இன்னும் 2 அல்லது 3 நாட்களில் கடை மடை பகுதிக்கு சென்றடையும் என்று தமிழக முதல்வர் கூறினார் . பவானியில் வெள்ளத்தால் பாதிக்கப்பட்டோருக்கு நிவாரண உதவிகள் வழங்கப்பட்டுள்ளன . வெள்ளத்தால் சேதமடைந்த வீடுகளை புதுப்பித்துத்தர நடவடிக்கை எடுக்கப்படும் என உறுதியளித்தார் . தண்ணீர் வடிந்தவுடன் பயிர் சேதம் கணக்கிடப்பட்டு பாதிக்கப்பட்ட விவசாயிகளுக்கு நிவாரணம் உதவித்தொகை வழங்கப்படும் என பேட்டியளித்துள்ளார் . நிவாரண முகாம்களில் தங்க வைக்கப்பட்டுள்ள மக்களுக்கு தேவையான அனைத்து உதவிகளையும் செய்து வருகிறோம் . மேலும் மழை நீர் வீணாவதை தடுக்க , தடுப்பணை கட்டுவது குறித்து குழு அறிக்கை அளித்ததும் முடிவு செய்யப்படும் என முதல்வர் தெரிவித்துள்ளார் .


திமுக தலைவர் கருணாநிதியின் உடல் நிலையில் நல்ல முன்னேற்றம் ஏற்பட்டுள்ளது . அவரை சந்தித்தது பெரும் மகிழ்ச்சி என காங்கிரஸ் துணை தலைவர் ராகுல் காந்தி , செய்தியாளர்களிடம் கூறினார் . திமுக தலைவர் கருணாநிதியின் 94வது பிறந்தநாள் விழா நேற்று கோலாகலமாக கொண்டாடப்பட்டது . வைர விழாவாகவும் அறிவித்து , நாடு முழுவதும் உள்ள அனைத்து அரசியல் கட்சியினரையும் அழைத்து மாபெரும் விழா நடத்தப்பட்டது . இதல் , இந்திய அளவில் உள்ள முக்கியமான அரசியல் தலைவர்கள் அனைவரும் பங்கேற்றனர் . காங்கிரஸ் துணை தலைவர் ராகுல் காந்தி பங்கேற்று , திமுக தலைவர் கருணாநிதிக்கு பின் , மு . க . ஸ்டாலின் வழி நடத்த வேண்டும் என பேசினார் . இதைதொடர்ந்து இன்று காலை ராகுல் காந்தி , கிண்டியில் உள்ள நட்சத்திர ஓட்டலில் , காங்கிரஸ் எம்எல்ஏக்கள் மற்றும் மூத்த நிர்வாகிகளுடன் ஆலோசனை நடத்தினார் . அதன்பின்னர் , சென்னை கோபாலபுரத்தில் உள்ள திமுக தலைவர் கருணாநிதி வீட்டுக்கு சென்றார் . ராகுல் காந்தியை தி . மு . க செயல் தலைவர் மு . க . ஸ்டாலின் வரவேற்றார் . ராகுலுடன் திருநாவுக்கரசர் , முகுல் வாஸ்னிக் உள்பட காங்கிரஸ் தலைவர்கள் சென்றனர் . கருணாநிதியை சந்தித்தப்பின் ராகுல்காந்தி , செய்தியாளர்களிடம் கூறியதாவதுஃ - திமுக தலைவர் கருணாநிதியை சந்தித்தது பெரும் மகிழ்ச்சியாக இருந்தது . நான் முன்னர் பார்த்ததைவிட அவரது உடல் நிலையில் நல்ல முன்னேற்றம் ஏற்பட்டுள்ளது . அது மகிழ்ச்சியை தருகிறது . காஷ்மீர் விவகாரத்தை பிரதமர் மோடி தவறாக கையாள்கிறார் . காஷ்மீர் இந்தியாவின் ஒரு பகுதி . காஷ்மீர் இந்தியாவை பலப்படுத்துகிறது . இவ்வாறு அவர் கூறினார் . இதற்கு முன்னர் ராகுல்காந்தி சென்னைக்கு பலமுறை வந்துள்ளார் . கடந்த நவம்பர் மாதம் ஜெயலலிதா , அப்பல்லோ மருத்துவமனையில் அனுமதிக்கப்பட்டு இருந்தார் . அப்போது , அவரது உடல்நலம் குறித்து விசாரிக்க சென்னை வந்தார் . ஆனால் , திமுக தலைவர் கருணாநிதியை சந்திக்கவில்லை . இதனால் , திமுக மற்றும் காங்கிரஸ் கட்சியினர் இடையே சர்ச்சை ஏற்பட்டது . அதற்கு , பல்வேறு பணிகள் காரணமாக சந்திக்க முடியாமல் ஆனது என அவர் கூறினார் . இந்நிலையில் ராகுல்காந்தி , கருணாநிதியை அவரது வீட்டில் சந்தித்து நலம் விசாரித்தார் . இது அவரை வீட்டுக்கு சென்று சந்தித்ததும் , வீட்டுக்கே சென்றது முதல்முறை என்பதும் குறிப்பிடத்தக்கது .


ஆசிய கோப்பை தொடரில் இலங்கை , வங்கதேசம் அணிகள் மோதும் முதல் போட்டியில் டாஸ் வென்ற வங்கதேச அணி , பேட்டிங் தேர்வு செய்து ஆடிவருகிறது . முதல் ஓவரிலேயே அந்த அணியின் இரண்டு விக்கெட்டுகளை வீழ்த்தி மிரட்டினார் மலிங்கா . 14வது ஆசிய கோப்பை தொடர் ஐக்கிய அரபு எமிரேட்ஸில் இன்று தொடங்கியுள்ளது . இந்தியா , பாகிஸ்தான் , இலங்கை , வங்கதேசம் , ஆஃப்கானிஸ்தான் மற்றும் ஹாங்காங் அணிகள் கலந்துகொண்டு ஆடுகின்றன . இந்த தொடரின் முதல் போட்டியில் இலங்கை - வங்கதேசம் அணிகள் ஆடிவருகின்றன . இந்த போட்டியில் டாஸ் வென்ற வங்கதேச அணி , பேட்டிங் தேர்வு செய்தது . இதையடுத்து அந்த அணியின் தொடக்க வீரர்களாக தமீம் இக்பால் மற்றும் லிட்டன் தாஸ் ஆகிய இருவரும் களமிறங்கினர் . இலங்கை அணியில் ஓராண்டுக்கு பின் மீண்டும் களமிறங்கிய லசித் மலிங்கா முதல் ஓவரை வீசினார் . முதல் ஓவரின் 5வது பந்தில் லிட்டன் தாஸை டக் அவுட்டாக்கி அனுப்பினார் மலிங்கா . இதையடுத்து அந்த அணியின் அனுபவ வீரரும் முன்னாள் கேப்டனுமான ஷாகிப் அல் ஹாசன் களமிறங்கினார் . ஷாகிப் எதிர்கொண்ட முதல் பந்திலேயே அவரை கிளீன் போல்டாக்கி அனுப்பினார் மலிங்கா . ஓராண்டுக்கு பின் இலங்கை அணியில் களமிறங்கிய மலிங்கா , முதல் ஓவரில் அடுத்தடுத்து இரண்டு விக்கெட்டுகளை வீழ்த்தி மிரட்டினார் . இதையடுத்து தமீம் இக்பாலுடன் முஷ்பிகூர் ரஹீம் ஜோடி சேர்ந்தார் . இலங்கை பவுலர் லக்மல் வீசிய இரண்டாவது ஓவரின் கடைசி பந்தில் கையில் அடிபட்டதால் அவரும் ரிட்டயர்ட் ஹர்ட் ஆகி பெவிலியன் திரும்பினார் . இதையடுத்து ரஹீமும் முகமது மிதுனும் ஆடிவருகின்றனர் .


சின்னத்திரை நிகழ்ச்சி தொகுப்பாளினியான ராதிகா கௌசிக் என்பவர் தற்கொலை செய்து கொண்ட சம்பவம் பெரும் அதிர்ச்சியை ஏற்படுத்தியுள்ளது . சின்னத்திரையில் நடித்து வரும் நடிகைகள் சமீப காலமாக தற்கொலை செய்து கொள்ளும் சம்பவம் பற்றி கேள்விப்பட முடிகிறது . இந்த தருணத்தில் ராஜஸ்தான் மாநிலத்தில் ஒரு தனியார் தொலைக்காட்சியில் வேலை செய்யும் தொகுப்பாளினியான ராதிகா கௌஷிக் தனது காதலருடன் ஏற்பட்ட கடும் சண்டை காரணமாக மன உளைச்சலில் அடுக்குமாடி கட்டிடத்தில் இருந்து குதித்து தற்கொலை செய்து கொண்டார் . இந்த சம்பவம் அப்பகுதியில் பெரும் பரபரப்பை ஏற்படுத்தியுள்ளது இந்த சம்பவத்தன்று ராதிகாவுடன் அதே அறையில் அவரது காதலர் ராகுல் தங்கியுள்ளார் அப்போது இருவருக்குள்ளும் ஏற்பட்ட தகராறு காரணமாக கடும் வாக்குவாதம் ஏற்பட்டு உள்ளது . ஒரு கட்டத்தில் மன உளைச்சல் தாங்கமுடியாமல் அதே கோபத்துடன் மாடியில் இருந்து குதித்து உள்ளார் இது குறித்து காவல் துறைக்கு தகவல் தெரிவிக்கப்பட்டுள்ளது . விசாரணை மேற்கொண்ட போலீசார் ராதிகாவின் தற்கொலைக்கு என்ன காரணம் அவர் தானாகவே தற்கொலை செய்து கொண்டாரா அல்லது காதலன் தள்ளிவிட்டுவிட்டாரா என்ற பல்வேறு கோணத்தில் விசாரணை மேற்கொள்ளப்பட்டு வருகிறது . ராதிகா கௌஷிக் தற்கொலைக்கு காரணம் , ராகுல் உடனான காதல் தான் என்றும் , இவர்கள் இருவரும் சில மாதங்களாக ஒரே வீட்டில் வசித்து வந்ததும் தெரிய வந்துள்ளது . எனவே இவருடைய தற்கொலைக்கு ராகுல் முக்கிய காரணமாக இருக்கக்கூடும் என்பதால் , இது குறித்து வழக்கு பதிவு செய்து தீவிர விசாரணை மேற்கொண்டு வருகின்றனர் .


காங்கிரஸ் கட்சியில் பிரியங்கா காந்திக்கு எதிராக மிகப்பெரிய சதி நடைபெற்றுள்ளது தற்போது அம்பலமாகியுள்ளது . இந்திய அளவில் மிகவும் பிரபலமான தேர்தல் வியூகம் வகுப்பவராக கருதப்படுவர் பிரசாந்த் கிஷோர் . குஜராத் முதலமைச்சராக இருந்த போது முதல் மோடியுடன் இருந்து வந்த அவர் மோடி பிரதமரான பிறகு அவரிடம் இருந்து விலகினார் . மோடி குஜராத் முதலமைச்சர் பதவியில் தொடர்ந்து நீடிக்கவும் , பிரதமராவதற்கும் முக்கிய காரணிகளில் பிரசாந்த் கிஷோரும் ஒருவர் என்று கூறப்படுகிறது . மோடியிடம் இருந்து பிரிந்த பிறகு ஐக்கிய ஜனதா தளம் தலைவரான நிதிஷ் குமாருடன் பிரசாந்த் கிஷோர் இணைந்தார் . 2016ம் ஆண்டு நடைபெற்ற பீகார் தேர்தலில் பா . ஜ . கவை வீழ்த்தி ஐக்கிய ஜனதா தளம் – ராஷ்ட்ரிய ஜனதா தளம் கூட்டணி அரசு அமைய காரணமாக இருந்தவரும் பிரசாந்த் கிஷோர் தான் என்று சொல்லப்படுகிறது . அதன் பிறகு காங்கிரஸ் கட்சியின் ராகுல் காந்தியுடன் பிரசாந்த் கிஷோர் இணைந்தார் . கடந்த ஆண்டு நடைபெற்ற உத்தரபிரதேச தேர்தலுக்கான காங்கிரஸ் கட்சியின் தேர்தல் வியூகங்களை இவர் தான் வகுத்தார் . ஆனால் தேர்தலில் காங்கிரஸ் கட்சி படு தோல்வி அடைந்தது . இதனை தொடர்ந்து பிரசாந்த் கிஷோர் மீண்டும் நிதிஷ் குமாருடன் இணைந்தார் . தற்போது பீகாரை ஆளும் ஐக்கிய ஜனதா தளம் கட்சியின் துணைத் தலைவராக பிரசாந்த் கிஷோர் அண்மையில் நியமிக்கப்பட்டார் . இதனை தொடர்ந்து ரிபப்ளிக் தொலைக்காட்சிக்கு பிரசாந்த் கிஷோர் பேட்டி அளித்தார் . அப்போது உத்தரபிரதேச மாநில சட்டப்பேரவை தேர்தலின் போது பிரச்சாரத்திற்கு பிரியங்கா காந்தி வர வேண்டும் என்கிற ஒரு வியூகத்தை தான் முன்வைத்ததாக கூறினார் . அதாவது நட்சத்திர பேச்சாளராக பிரியங்கா காந்தியை முன்னிறுத்தி வியூகம் வகுத்ததாக பிரசாந்த் கிஷோர் தெரிவித்தார் . ஆனால் பிரியங்கா காந்தியை பிரச்சாரத்திற்கு அனுமதிக்க முடியாது என்று காங்கிரஸ் மேலிடம் கூறிவிட்டதாக பிராந்த் கிஷோர் தெரிவித்தார் . மேலிடம் என்றால் சோனியா காந்தியா ? என்று நெறியாளர் அர்னப் கோஷ்வாமி எழுப்பிய கேள்விக்கு பதில் அளிக்க பிரசாந்த் மறுத்துவிட்டார் . இதன் மூலம் காங்கிரஸ் தலைவர் ராகுல் காந்தி தரப்பினரே பிரியங்காவுக்கு எதிராக சதி செய்து அவரை உத்தரபிரதேச தேர்தலில் பிரச்சாரம் செய்யவிடாமல் தடுத்திருக்கலாம் என்று சந்தேகிக்கப்படுகிறது .


குஜராத் சட்டசபைத் தேர்தல் என்பது , மாநிலத்தின் வளர்ச்சி அரசியலுக்கும் , வாரிசு அரசியலுக்கும் இடையே நடக்கும் போட்டியாகும் . இறுதியில் குடும்ப ஆட்சியை முறியடித்து , வளர்ச்சியை முன்னிறுத்தும் அரசியல் வெற்றி பெறும் என்று காங்கிரஸ் கட்சியை கடுமையாக சாடி பிரதமர் மோடி நேற்று பேசினார் . குஜராத் மாநிலத்தில் , கடந்த 15 நாட்களாக ‘குஜராத் கவுரவ மகா சம்மேளன்’ எனும் யாத்திரை நடந்து வந்தது . காந்திநகரில் நேற்று நடந்த இறுதிநாளான நிகழ்ச்சியில் பிரதமர் மோடி கலந்து கொண்டு பேசினார் . அவர் பேசியதாவது - குஜராத் சட்டசபைத் தேர்தல் என்பது வாரிசு அரசியலுக்கும் , வளர்ச்சியை முன்னிறுத்தும் அ ரசியலுக்கும் இடையிலான போட்டியாகும் . இந்த போட்டியில் குடும்ப ஆட்சி நடத்துபவர்கள் தோற்பார்கள் , வளர்ச்சியை முன்நிறுத்தும் அரசியல் வெற்றி பெறும் . குஜராத்தின் வளர்ச்சியை எதிர்மறையான கோணத்திலே காங்கிரஸ் கட்சி எப்போதும் அனுகுகிறது . காங்கிரஸ் கட்சி சிறப்பாக செயல்பட்டு இருந்தால் , அந்த கட்சியைச் சேர்ந்த 25 சதவீதம் எம் . எல் . ஏ . க்கள் ஏன் தேர்தலுக்கு முன்பே கட்சியை விட்டு விலகுகிறார்கள் என்பது தெரிய வேண்டும் . குஜராத் மக்களைப் பார்த்து காங்கிரஸ் கட்சி பொறாமைப்படுகிறது . அந்த கட்சி எப்போதுமே மாநிலத்தை முள்ளைப் போன்றே பார்க்கிறது . சர்தார் படேலுக்கும் , மொரார்ஜி தேசாய்க்கும் காங்கிரஸ் கட்சி என்ன செய்தது என்பது வரலாற்றில் தெரிந்து விடும் . காங்கிரஸ் கட்சி ஊழல் நிறைந்த கட்சி , அது இப்போது ஜாமீனில் வந்திருக்கிறது . சரக்கு மற்றும் சேவை வரி ( ஜி . எஸ் . டி . ) குறித்து எங்களை காங்கிரஸ் கட்சி விமர்சிக்கிறது . ஆனால் , ஜி . எஸ் . டி . வரி குறித்து முடிவுகள் எடுத்ததில் , காங்கிரஸ் கட்சிக்கு சரிபாதி பங்கு இருப்பதை மறந்துவிடக்கூடாது என்பதை நண்பர்களுக்கு சொல்லிவிடுகிறேன் . ஆதலால் , அந்த கட்சியினர் பொய்களை மக்கள் மத்தியில் பரப்பக்கூடாது . ஜி . எஸ் . டி . வரியில் இருக்கும் குறைபாடுகள் அனைத்தும் இந்த அரசால் களையப்படும் . இவ்வாறு அவர் பேசினார் .


காமன்வெல்த் குத்துச்சண்டை போட்டியில் மகளிருக்கான 49 கிலோ எடைப் பிரிவில் மேரி கோம் அரையிறுதிக்கு முன்னேறியதால் இந்தியாவுகு பதக்கம் உறுதியாகி உள்ளது . காமன்வெல்த் விளையாட்டுப் போட்டிகள் புதன்கிழமை கோல்ட்கோஸ்ட் நகரில் தொடங்கின . இதில் 71 நாடுகளைச் சேர்ந்த 4500 வீரர் , வீராங்கனைகள் பல்வேறு விளையாட்டுகளில் போட்டியிடுகின்றனர் . இந்தியா சார்பில் 220 பேர் கொண்ட அணி பங்கேற்றுள்ளது . பளு தூக்குதல் , ஹாக்கி , குத்துச்சண்டை , பாட்மிண்டன் , டேபிள் டென்னிஸ் போன்றவற்றில் இந்தியா பதக்கங்கள் வெல்ல வாய்ப்பு உள்ளது என கணிக்கப்பட்டது . காமன்வெல்த் போட்டியில் மேரி கோம் பங்கேற்பது இது முதல் முறையாகும் . மேரி கோம் தனது காலிறுதியில் ஸ்காட்லாந்தின் மீகன் கார்டனை 5 - 0 என்ற கணக்கில் வீழ்த்தினார் . இதன்மூலமாக இந்த காமன்வெல்த் போட்டியில் குத்துச்சண்டை பிரிவில் இந்தியாவுக்கான முதல் பதக்கம் உறுதியாகியுள்ளது . அதேபோல , ஆடவருக்கான 75 கிலோ பிரிவில் விகாஸ் கிருஷன் காலிறுதிக்கு முன்னேறியுள்ளார் . ஆடவர் பிரிவில் விகாஸ் கிருஷன் தனது காலிறுதிக்கு முந்தைய சுற்றில் 5 - 0 என்ற கணக்கில் ஆஸ்திரேலியாவின் கேம்ப்பெல் சாமர்வில்லேவை வெற்றி கொண்டார் என்பது குறிப்பிடத்தக்கது .


போயஸ்கார்டனில் உள்ள ஜெயலலிதாவின் இல்லத்தில் வருமான வரித்துறையினர் சோதனை நடத்தி வருகின்றனர் . அங்கு ஏராளமான மாநகர போலீசார் குவிக்கப்பட்டுள்ளனர் . ஆனால் சோதனை குறித்து எங்களுக்கு எதுவும் தெரியாது எனவும் வழக்கமான பாதுகாப்புக்காகவே தாங்கள் வந்துள்ளதாகவும் போலீசார் தெரிவிக்கின்றனர் . கடந்த 9 ஆம் தேதி சசிகலா உறவினர்கள் , நண்பர்களுக்கு சொந்தமான 187 இடங்களில் 1800 வருமான வரித்துறை அதிகாரிகள் சோதனை மேற்கொண்டனர் . இதில் ஜெயா டிவி , நமது எம் . ஜி . ஆர் நிறுவனம் என பல்வேறு இடங்களிலும் சோதனை நடைபெற்றது . இந்த சோதனை 6 நாட்களுக்கு மேலாக நீடித்தது . இந்த சோதனையில் கிடைத்த ஆவணங்கள் அடிப்படையில் சசிகலா குடும்பத்தினர் ஒவ்வொருவரிடமும் வருமான வரித்துறை அதிகாரிகள் விசாரணை நடத்தி வருகின்றனர் . அதில் முக்கியமாக ஜெயா டிவி சிஇஓ விவேக் , சசிகலாவின் சகோதரர் திவாகரன் , இளவரசியின் மகள்கள் கிருஷ்ணப்பிரியா , சகிலா , ஜெயலலிதாவின் உதவியாளர் பூங்குன்றன் ஆகியோரிடம் விசாரனை நடத்தி வருகின்றனர் . இதில் சற்று நேரத்திற்கு முன்பு ஜெயலலிதாவின் உதவியாளர் பூங்குன்றன இரண்டாவது முறையாக வருமான வரித்துறை அலுவலகத்தில் ஆஜராகி விளக்கமளித்தார் . இந்நிலையில் நீதிமன்றத்தின் அனுமதி பெற்று ஜெயலலிதா வாழ்ந்த இல்லமான போயஸ் கார்டன் இல்லத்திலும் உதவியாளர் பூங்குன்றன் அறையிலும் வருமான வரித்துறையினர் அதிரடி சோதனையில் ஈடுபட்டு வருகின்றனர் . இதனால் போயஸ்கார்டன் இல்லத்தில் வழக்கத்திற்கு அதிகமாக ஏராளமான போலீசார் குவிக்கப்பட்டுள்ளனர் . போலீசார் உதவியுடன் வருமான வரித்துறையினர் சோதனை நடத்தி வருகின்றனரா என்ற சந்தேகம் அனைவருக்கும் எழுகிறது . ஆனால் இதுகுறித்து எங்களுக்கு எதுவும் தெரியாது எனவும் வழக்கமான பாதுகாப்புக்காகவே தாங்கள் வந்துள்ளதாகவும் போலீசார் தெரிவிக்கின்றனர் .


நடிகர் சங்க முன்னாள் நிர்வாகியும் , அதிமுக நட்சத்திர பேச்சாளருமான ராதார ரவி , மு . க . ஸ்டாலின் முன்னிலையில் திமுகவில் இணைந்தார் . தன்னுடைய குடும்பத்தில் இணைந்த்து போல் உள்ளது உணர்கிறேன் என பேட்டி அளித்த அவர் , நான் நம்பி இருந்தவர் , மறைந்துவிட்டார் என்று ஜெயல்லிதா பற்றி உருக்கமாக கூறினார் . பழம்பெரும் நடிகரும் , திராவிடர் கழகத்தின் முக்கிய தூண்களில் ஒருவருமான எம் . ஆர் - ராதாரவின் மகனும் , அதிமுக நட்சத்திர பேச்சாளருமான நடிகர் ராதாரவி இன்று அண்ணா அறிவாலயத்தில் , திமுக செயல் தலைவர் மு . க . ஸ்டாலின் முன்னிலையில் திமுகவில் தன்னை இணைத்து கொண்டார் . ஆரம்பத்தில் திமுகவில் நட்சத்திர பேச்சாளராகவும் , முக்கிய பிரமுகராகவும் ராதாரவி விளங்கினார் . ஒரு கட்டத்தில் வருமானம் இல்லாமல் , தனது வீட்டையே அடகு வைக்கும் சூழ்நிலைக்கு தள்ளப்பட்டதாகவும் , அப்போது , அதிமுக பெது செயலாளர் ஜெயலலிதா , அவருக்கு உதவியதாகவும் , அந்த விசுவாசத்தின்பேரில் , அவர் திமுகவில் இருந்து விலகி , அதிமுகவில் இணைந்தார் . பின்னர் அதிமுக சார்பில் , சைதாப்பேட்டை இடை தேர்தலில் மா . சுப்பிரமணியத்தை எதிர்த்து வெற்றி பெற்றார் . அதன்பின்னர் , நடிகர் சங்க பொது செயலாளராக பல ஆண்டுகள் ராதாரவி இருந்தார் . சமீபத்தில் அதிமுகவில் இருந்து , ராதாரவி ஓரங்கட்டப்பட்ட நிலையில் , விஷால் தலைமையிலான அணி , ராதாரவி அணியை தோர்க்கடித்தது . அதன்பின்னர் ராதார ரவி பல்வேறு சரிவுகளை சந்தித்து வந்தார் . இந்நிலையில் , ஜெயல்லிதா மறைவுக்கு பிறகு , அதிமுக பிளவுப்பட்டு உள்ள நிலையில் , ராதாரவி , திமுகவில் இணைந்துள்ளார் . அதன்பின்னர் , செய்தியாளர்களிடம் ராதாரவி கூறியதாவதுஃ - திமுக இணைந்தது என் குடும்பத்தில் இருப்பது போன்ற எண்ணத்தை தருகிறது . இந்த தேர்தலில் மட்டுமல்ல எந்த தேர்தலில் இருக்கும் இயக்கம் திமுக . முழுமையாக இருக்கும் இயக்கம் திமுக . ஏன் சொல்கிறேன் என்றால் சிதறி கிடக்கும் இடத்தில் இருப்பவர்கள் இங்கு வந்து சேர வேண்டும் . நான் நம்பி இருந்தவர் இறந்து விட்டார் . அவரைப்பற்றி பிறகு சொல்கிறேன் . நாளை என் தளபதி பிறந்த நாள் . இன்று என் தாயார் மறைந்த நாள் . அப்போது உறுதியாக என்னோடு இருந்தவர் தளபதி . நாளை தங்க சாலை பொதுக்கூட்டத்தில் விரிவாக பேசுகிறேன் . தற்போது என் மனதில் உள்ளதை பிறகு கூறுகிறேன் . தமிழ்நாட்டுக்கு தகுதி உடைய தலைவன் யார் இருக்கிறார் . ஸ்டாலினைவிட்டால் யார் இருக்கிறார்கள் . அவரால் தான் தமிழ்நாட்டை காக்க முடியும் . இப்போது அதிமுக என்ற ஒன்றே இல்லை . ஸ்டாலின் ஒருவர் தான் ஒப்பற்ற தலைவர் அவரால் தான் தமிழகத்தை காக்க முடியும் இவ்வாறு ராதாரவி பேசினார் .


’நடிகையர் திலகம்’ தான் நான் நடித்த கடைசி சுயசரிதைப் படம் . இனி என் வாழ்நாளில் யாருடைய சுயசரிதைக் கதைகளிலும் நடிப்பது இல்லை என்பதில் உறுதியாக இருக்கிறேன்’எ ன்கிறார் நடிகை கீர்த்தி சுரேஷ் . ‘சர்கார்’ படத்தில் என் கேரக்டர் டம்மியாக அமைந்துவிட்டதற்கு எல்லோரும் கிண்டலடிக்கிறார்கள் . படப்பிடிப்பு நடந்தபோதே இதை உணர்ந்திருக்கவே செய்தேன் . இயக்குநர் முருகதாஸும் ஒரு கட்டத்தில் எனக்கு கதையில் வேலையே இல்லை என்பதைப்புரிந்துகொண்டு , என்னை சமாதானப்படுத்தி , ‘ஸாரிம்மா நான் ‘நடிகையர் திலகம்’ படம் பார்க்கலை . அடுத்த படத்துல உனக்கு பிரமாதமான கேரக்டர் குடுக்கிறேன் என்று பிராமிஸ் பண்ணியிருக்கிறார் . இதே போல் ‘சண்டக்கோழி2’வும் என்னைக் கவிழ்த்துவிட்டது . அதன் முதல் பாகத்தில் மீரா ஜாஸ்மின் அதகளம் பண்ணியிருந்தார் . அவரை ஜெயிக்க முடியாது என்று தெரிந்தும் ஏன் படத்தை ஒப்புக்கொண்டேன் என்று இன்றுவரை புரியவில்லை . இந்தத் தோல்விகளால் நான் ஏதோ படங்கள் இல்லாமல் சும்மா இருப்பதைப்போல் உச்சுக்கொட்டுகிறார்கள் . என்னை திரையுலகுக்கு அறிமுகப்படுத்திய பிரியதர்ஷன் சார் இயக்கத்தில் ’குஞ்சலி மார்க்கர்’ படத்தில் மோகன்லாலுக்கு ஜோடியாக நடிக்கிறேன் . அடுத்து சுமார் 20 படங்களுக்கு கதைகேட்டுவருகிறேன் . அந்த வரிசையில் என் . டி . ஆரின் சுயசரிதைப் படத்தில் அதே சாவித்திரி அம்மா பாத்திரத்தில் நடிக்க அழைப்பு வந்தது . கொஞ்சமும் யோசிக்காமல் மறுத்துவிட்டேன் . ’நடிகையர் திலகம்’ படம் தந்த அனுபவத்தில் சொல்கிறேன் . இனி என் வாழ்நாளில் யாருடைய சுயசரிதைக் கதைகளிலும் நடிப்பதில்லை என்பதில் உறுதியாக இருக்கிறேன்’ என்கிறார் கீர்த்தி காரணம் எதுவும் சொல்லாமல் .


எம்ஜிஆரால் உருவாக்கப்பட்ட இயக்கம் அதிமுக , எம்ஜிஆரால் வளர்த்தெடுக்கப்பட்டவர் ஜெயலலிதா . எம்ஜிஆர் என்றால் நேர்மையானவர் , ஏழைகளின் இதயத்தில் வாழ்பவர் என்ற எண்ணம் எல்லோருக்கும் உண்டு . ஆனால் எம்ஜிஆர் கூட கட்சியில் உறுதியான நடவடிக்கை எடுக்க முடியாத அளவுக்கு அவருடைய காலகட்டத்தில் கட்சி இருந்தது . எம்ஜிஆர் சாதாரணமக்களை நேசித்தார் என்றலும் அவரது உறுதியான நடவடிக்கை கட்சிக்குள் இல்லை . ஆனால் ஜெயலலிதா சாதாரண மக்களை நேசித்தார் என்றாலும் கட்சிக்குள் அவரது பிடி ராணுவ தளபதிக்கு ஒப்பானது . அதே போல் சட்டம் ஒழுங்கு , தவறு செய்தவர்கள் மீது நடவடிக்கை எடுப்பதில் ஜெயலலிதாவை எந்த தலைவருடனும் ஒப்பிட முடியாது . இதில் மற்றொரு அம்சம் என்னவென்றால் நடவடிக்கை எடுக்கப்பட்டவர் மீண்டும் தனக்கு வாய்ப்பு கிடைக்கும் என நம்புவார் . அப்படி வாய்ப்பும் கிடைத்துள்ளது . ஆட்சியில் ஜெயலலிதா கண்டிப்புக்கு பெயர் போனவர் என்பதற்கு பல உதாரணங்களை சொல்லலாம் . காவல் துறையும் சட்டம் ஒழுங்கும் 91 ஆம் ஆண்டு முதல் 96 வரை சரி இல்லை என்ற எண்ணம் பொதுமக்களிடையே பரவியதால் 96 ல் ஆட்சியை இழந்தார் ஜெயலலிதா . ஆனால் அடுத்து வந்த ஐந்து ஆண்டுகள் அவரை மிகவும் பக்குவப்படுத்தின . திமுகவினர் அந்த ஐந்து ஆண்டுகளில் பொதுமக்களின் கடுமையான கோபத்துக்கு ஆளாகினர் . அந்த நேரத்தில் தான் மீண்டும் ஆட்சிக்கு வந்தால் சட்டம் ஒழுங்குக்கு முக்கியத்துவம் கொடுப்பேன் என முடிவெடுத்தார் . அதன் விளைவு அவரது அந்த ஐந்தாண்டு கால ஆட்சியில் சட்டம் ஒழுங்குக்கு மிகுந்த முக்கியத்துவம் கொடுத்தார் ஜெயலலிதா . எம்ஜிஆர் எங்கள் வீட்டுப்பிள்ளை படத்தில் நான் ஆணையிட்டால் என்ற பாடலை பாடுவார் அதில் ஒரு தவறு செய்தால் அதை தெரிந்து செய்தால் அவன் தேவன் என்றாலும் விடமாட்டேன் என்று பாடியிருப்பார் . வைர வரிகளான அந்த பாடல் வரிகளை நடைமுறைப்படுத்தி காட்டியவர் ஜெயலலிதா . சட்டம் ஒழுங்கை பேணுவதில் கொஞ்சமும் அவர் யாரிடமும் கருணை காட்டியதில்லை . அதற்கு உதாரணம் ஜெயேந்திரர் கைது விவகாரத்தை சொல்லலாம் . 2001 ஆம் ஆண்டு ஆட்சிக்கு வந்தவுடன் கடுமையாக ரவுடிகளை ஒழித்தார் . 2003 ஆ ஆண்டு பிரபல ரவுடி அயோத்திகுப்பம் வீரமணி என் கவுண்டரில் கொல்லப்பட்டார் . அதற்கு அடுத்த ஆண்டு செப் . 3 ஆம் நாள் காஞ்சிபுரம் சங்கர மடத்தின் மேலாளர் சங்கரராமன் கொலை செய்யப்பட்டார் . இதில் கொலையை விசாரித்தக் காவல்துறையினர் இதனை நிகழ்த்திய அப்பு என்பவரையும் அவரது கூட்டாளிகளையும் கைது செய்து அவர்களுக்கு பணம் கொடுத்ததாக இரவி சுப்பிரமணியம் என்பவரையும் கைது செய்தனர் . இந்த கொலை வழக்கில் தூண்டுகோளாக இருந்தார் என்பதற்காக தான் பெரிதும் மதிக்கிற வாழும் தெய்வமாக தன் சமூகத்தை சேர்ந்தவர்கள் கொண்டாடுகிற இடத்தில் இருந்த ஜெயேந்திரரையும் , விஜயேந்திரரையும் கைது செய்ய உத்தரவிட்ட உறுதியான இதயம் கொண்டவர் ஜெயலலிதா . விசாரணை அதிகாரி பிரேம்குமாரே எதிர் பார்க்காத நிக்ழவு அது . எல்லோரையும் கைது செய்துவிட்டோம் ஒரே ஒருவரை மட்டுமே கைது செய்ய வேண்டும் . அந்த ஒருவரை முதலமைச்சர் தெய்வமாக கும்பிடுகிறார் . சில வாரங்களுக்கு முன்னர் கூட அவருடைய இடத்திற்கு சென்று காலடியில் அமர்ந்து ஆசி பெற்று வந்தார் . இதை எப்படி சொல்வது என்று யோசித்தாராம் . விசாரணை அதிகாரியையும் சில உயர் அதிகாரிகளையுமழைத்த ஜெயலலிதா நடந்த சம்பவங்களை கேட்டுகொண்டே வர ஒரே ஒருவர் இதில் கைது செய்யப்பட வேண்டும் என அதிகாரிகள் தயங்கி கொண்டே சொல்ல யாரவர் என்று முதல்வர் கேட்க ஜெயேந்திரர் பெயரை தயங்கி தயங்கி கூறியுள்ளனர் . முதல்வர் அதிர்ச்சியடைவார் என்று நினைத்த அதிகாரிகள் தான் அதிர்ச்சி அடைந்தனர் . எந்த ரியாக்ஷனையும் முகத்தில் காட்டாமல் சாட்சிகள் , ஆதாரங்கள் வலுவாக இருந்தால் , அவருக்கு சம்பந்தமிருந்தால் தாராளமாக கைது செய்யுங்கள் என அனுமதி அளித்தார் . ஜெயேந்திரர் , விஜயேந்திரர் கைதை நாடே ஆச்சர்யமாக பார்த்தது . பல பெரிய மனிதர்கள் கோர்ட் வாசலில் கிடந்தனர் . பெரிய ஆங்கில பத்திரிக்கையின் ஆசிரியர் நீதிமன்றத்திற்கு ஓடினார் . தெய்வத்தை கைது செய்தார் என்று ஜெயலலிதாவை தூற்றினர் . ஆனால் அவர் அஞ்சவே இல்லை . அதுதான் ஜெயலலிதா . ஜெயலலிதாவின் சமூகத்தை வைத்து அவரை கிண்டல் செய்தவர்கள் ஜெயலலிதாவின் இந்த நடவடிக்கை வாயடைக்க வைத்தது . ஆனால் திமுக ஆட்சியில் பல சாட்சிகள் பிறழ் சாட்சிகளாக மாறி ஜெயேந்திரர் விடுதலையானார் . இதே போல் கடந்த 2015 ஆம் ஆண்டு அக்ரி கிருஷ்ண மூர்த்தி , குமாரசாமி தற்கொலை வழக்கில் சிக்கிய போது உடனடியாக அமைச்சர் பதவியிலிருந்து தூக்கி அடிக்கப்பட்டார் . சாதாரண அரை டிராயர் போட்டு காதலியுடன் போட்டோவுக்கு போஸ் கொடுத்த ரமணா அமைச்சர் பதவி , மாவட்ட செயலாளர் பதவி பிடுங்கப்பட்டது . இதே போன்று செங்கோட்டையன் , செந்தமிழன் என பலரும் நடவடிக்கை எடுக்கப்பட்டவர்களே . ஆனால் தேர்தல் நேரத்தில் வீடியோ காட்சிகளுடன் ஆபாச பட ரேஞ்சுக்கு சிக்கிய பெரிய கருப்பனை அதன் பிறகு தான் அதன் பொருளாளர் தேர்தலில் ஆதரித்து பிரச்சாரம் செய்தார் . ஒரு தவறு செய்தால் தேவன் என்றாலும் விடமாட்டேன் என உயர்ந்து நின்ற ஜெயலலிதாவின் உறுதியான இரும்பு உள்ளத்தின் காரணமாக இரும்பு பெண்மணி என்று அழைக்கப்படுகிறார் . இனி ஒரு தலைவர் இது போன்ற உள்ள உறுதி கொண்டவராக வருவாரா என்பது சாத்தியமில்லாத ஒன்று தான் .


அயோத்தியில் ராமர் கோயில் கட்ட வலியுறுத்தி விஷ்வ ஹிந்து பரிஷத் அமைப்பின் சார்பில் , அயோத்தியில் தொடங்கிய ராமராஜ்ஜிய ரத யாத்திரை , வரும் 25ம் தேதி ராமேஸ்வரத்தில் நிறைவு பெறுகிறது . அந்த ரத யாத்திரை தமிழகத்திற்குள் வருவதற்கு , திமுக , விசிக , மதிமுக உள்ளிட்ட கட்சிகள் எதிர்ப்பு தெரிவித்து வருகின்றன . எஸ்டிபிஐ , தமமுக ஆகிய முஸ்லீம் அமைப்புகளும் எதிர்ப்பு தெரிவித்து வருகின்றன . ஆனால் எதிர்ப்புகளை மீறி இன்று காலை நெல்லை மாவட்டம் கோட்டைவாசல் பகுதிக்குள் ரத யாத்திரை வந்துவிட்டது . இதற்கு எதிர்ப்பு தெரிவித்து செங்கோட்டையில் சாலை மறியலில் ஈடுபட்டவர்களை போலீசார் கைது செய்துள்ளனர் . இதையடுத்து ரதயாத்திரை தொடர்ந்து சென்று கொண்டிருக்கிறது . இந்நிலையில் , ரத யாத்திரைக்கு தடை விதிக்க வலியுறுத்தி சட்டப்பேரவையில் எதிர்க்கட்சித் தலைவர் ஸ்டாலின் கவன ஈர்ப்பு தீர்மானம் கொண்டுவந்தார் . அப்போது , தமிழகத்தில் ராமராஜ்ஜிய ரத யாத்திரையால் ஒரு சிறு அசம்பாவிதம் நடந்தாலும் சட்டம் ஒழுங்கு பாதிக்கப்படும் . ரத யாத்திரைக்கு அனுமதி அளித்தது தொடர்பாக காவல்துறை டிஜிபி மற்றும் மாவட்ட ஆட்சியர் விளக்கமளிக்க வேண்டும் . தமிழகத்தில் நடப்பது அதிமுக ஆட்சியா ? அல்லது பாஜக ஆட்சியா ? என கேள்வி எழுப்பினார் . இதற்கு பதிலளித்த முதல்வர் பழனிசாமி , மகாராஷ்டிரா , கேரளா ஆகிய மாநிலங்களை கடந்துதான் ரத யாத்திரை தமிழ்நாட்டிற்கு வந்துள்ளது . அங்கெல்லாம் பிரச்னை ஏற்படவில்லை . தமிழகத்தில் எல்லா மதத்தினருக்கும் எல்லா உரிமையும் உண்டு . எந்த பிரச்னையும் ஏற்படாமல் தடுக்க 129 பேர் முன்னெச்சரிக்கையாக கைது செய்யப்பட்டுள்ளனர் . இந்த விவகாரத்தை திமுக அரசியல் ஆக்குகிறது என பதிலளித்தார் . முதல்வரின் பதில் திருப்தி அளிக்கவில்லை என்றுகூறி சபாநாயகரை முற்றுகையிட்டு திமுக எம் . எல் . ஏக்கள் அமளியில் ஈடுபட்டனர் . அமைதி காக்குமாறு சபாநாயகர் தனபால் வேண்டுகோள் விடுத்தும் , தொடர்ச்சியாக திமுக எம் . எல் . ஏக்கள் அமளியில் ஈடுபட்டதால் , அவர்களை வெளியேற்றுமாறு சபாநாயகர் உத்தரவிட்டார் . இதையடுத்து திமுக எம் . எல் . ஏக்களை அவைக்காவலர்கள் வெளியேற்றினர் .


ஒபிஎஸ்சையும் இபிஎஸ்சையும் முதல்வராக்கிய சசிகலாவுக்கு துரோகம் செய்தவர்களை தொண்டர்கள் மன்னிக்கமாட்டார்கள் என்றும் , துரோகிகளால் இரட்டை இலையை எப்படி மீட்க முடியும் எனவும் டிடிவி தினகரன் கேள்வி எழுப்பியுள்ளார் . நீண்ட நாள் பேச்சுவார்த்தைக்கு பிறகு நேற்று அதிமுகவின் ஒபிஎஸ் அணியும் இபிஎஸ் அணியும் ஒன்றாக இணைந்தன . பேச்சுவார்த்தைக்கு பிறகு தலைமை அலுவலகம் சென்ற ஒபிஎஸ் அங்கு எடப்பாடி பழனிசாமியுடன் கைகோர்த்து ஒன்றாக இணைந்ததாக அறிவித்தார் . மேலும் அங்கு ஒபிஎஸ்க்கு துணை முதலமைச்சர் பதவியும் , கட்சி தலைமை ஒருங்கிணைப்பாளர் பதவியும் வழங்கப்பட்டது . பின்னர் பேசிய ஒபிஎஸ்சும் , இபிஎஸ்சும் இரட்டை இலையை மீட்டு கட்சியை காப்பாற்றுவோம் என உறுதி மொழி எடுத்தனர் . மேலும் சசிகலாவை நீக்க விரைவில் பொதுக்குழு கூட்டப்படும் என வைத்தியலிங்கம் எம் . பி தெரிவித்தார் . இந்நிலையில் , இதுகுறித்து டிடிவி தினகரன் கருத்து தெரிவித்துள்ளார் . அதாவது , நேற்று நடந்தது இணைப்பே அல்ல எனவும் , சில நபர்களின் சுயலாபத்திற்காகவும் பதவி ஆசைக்காகவும் பதவியை காப்பாற்றிக் கொள்வதற்குமான வணிக ரீதியான உடன்படிக்கை எனவும் தெரிவித்துள்ளார் . இந்த உடன்படிக்கை எவ்வளவு நாள் நீடிக்கும் என்பது எல்லாம் வல்ல இறைவனுக்கே வெளிச்சம் எனவும் , தெரிவித்துள்ளார் . 1989ல் தொண்டர்களின் விருப்பத்திற்கு இணங்க , அம்மா அவர்களை பொதுச்செயலாளராக ஏற்றுக் கொண்டு , அவர் தலைமையில் ஒன்றிணைந்தார்கள் எனவும் , இன்றோ , இவர்களாலேயே ஏற்று கொள்ளப்பட்ட பொதுச்செயலாளரை நீக்குவோம் என்ற அறிவிப்போடு ஏற்பட்டுள்ள உடன்படிக்கை தொண்டனால் ஜீரணிக்க முடியாத துரோகம் எனவும் குறிப்பிட்டுள்ளார் . அம்மா அவர்களின் மறைவுக்கு பின் திரு பன்னீர்செல்வத்தையும் பின் திரு பழனிச்சாமியையும் முதல்வராக்கிய பொதுச்செயலாளருக்கு துரோகம் செய்த நபர்களை கழக தொண்டர்கள் மட்டுமல்லாமல் பொது மக்களும் மன்னிக்க மாட்டார்கள் எனவும் , இரட்டை இலை முடங்குவதற்கு காரணமான பன்னீரோடு கைகோர்க்கும் அளவிற்கு சிலரது பதவி வெறி கண்ணை மறைக்கிறதென்றால் எப்படி தொண்டர்கள் ஏற்று கொள்வார்கள் எனவும் கேள்வி எழுப்பியுள்ளார் . இந்த துரோகிகளால் எப்படி இரட்டை இலையை மீட்க முடியும் ? எனவும் , நேற்று வரை ஊழல் ஆட்சி நடைபெறுவதாக சொன்ன பன்னீர்செல்வத்தோடு எப்படி தான் இவர்களால் இன்றைக்கு கைக்கோர்க்க முடிகிறதோ ? என வினவியுள்ளார் . இந்த துரோகிகளால் ஏற்பட்டுள்ள களங்கத்தை போக்குவதற்காகவே , கோடான கோடி கழக தொண்டர்களின் கோரிக்கையை ஏற்று எனது அரசியல் பயணம் தொடரும் எனவும் துரோகங்கள் ஒரு போதும் வென்றதாக வரலாறு இல்லை எனவும் டிடிவி தினகரன் தனது ட்விட்டரில் பதிவிட்டுள்ளார் .


ஒன்றரைக்கோடி தொண்டர்களைக் கொண்ட மாபெரும் இயக்கத்தின் உந்துவிசையாக இருந்தவர் ம . நடராஜன் என்று நாஞ்சில் சம்பத் தன்னுடைய இரங்கல் செய்தியில் கூறியுள்ளார் . கல்லீரல் மற்றும் சிறுநீரக பாதிப்பால் அவதிபட்டு வந்த சசிகலாவின் கணவர் ம . நடராஜனுக்கு கடந்த அக்டோபர் மாதம் உறுப்பு மாற்று சிகிச்சை அளிக்கப்பட்டது . ஒரு மாதத்திற்குப் பிறகு ம . நடராஜன் வீடு திரும்பினார் . அவருக்கு தொடர்ந்து வீட்டில் இருந்தே செக் அப் செய்யப்பட்டு வந்தது . இந்த நிலையில் , சசிகலாவின் கணவர் நடராஜன் உடல்நிலை பாதிக்கப்பட்டு கடந்த 16 ஆம் தேதி இரவுமீண்டும் மருத்துவமனையில் அனுமதிக்கப்பட்டார் . அவருக்கு மருத்துவர்கள் தொடர்ந்து சிகிச்சை அளித்து வந்த நிலையில் , சிகிச்சை பலனின்றி நேற்று நள்ளிரவு 1.35 மணிக்கு உயிரிழந்தார் . அவரது மறைவுக்கு பல்வேறுதலைவர்கள் இரங்கல் தெரிவித்து வருகின்றனர் . அவரது உடல் சென்னை பெசன்ட் நகர் வீட்டில் பொதுமக்கள் அஞ்சலிக்காக வைக்கப்பட்டுள்ளது . ம . நடராஜனின் மறைவு தொடர்பாக , நாஞ்சில் சம்பத் இரங்கல் தெரிவித்துள்ளார் . இனத்திற்கும் மொழிக்கும் கையெழுத்தாகி காலமெல்லாம் காவியம் செய்தவர் அண்ணன் ம . நடராஜன் . தமிரீக் கொள்கையை சர்வதேச அரங்கிற்கு எடுத்துச் சென்ற சகலகலா வல்லவன் நடராஜன் . ஒன்றரைகோடி தொண்டர்களைக் கொண்ட மாபெரும் இயக்கத்தின் உந்துவிசையாக இருந்தவர் . நாலாவது தமிழீழ போரில் மடிந்த மாவீரர்களுக்கு முள்ளிவாய்க்கால் முற்றம் கண்ட ராஜராஜசோழன் காலமாகி விட்டார் . அவரது இழந்து தவிக்கிற எங்கள் சசிகலா அவர்களுக்கும் , அவர்து குடும்பத்திற்கும் கண்ணீர் அஞ்சலியைக் காணிக்கையாக்குகிறேன் என்று நாஞ்சில் சம்பத் தெரிவித்துள்ளார் .


ஐபிஎல் 12வது சீசன் வரும் மார்ச் மாத இறுதியில் தொடங்குகிறது . இதற்கான ஏலம் கடந்த டிசம்பர் மாதம் நடந்தது . பந்தை சேதப்படுத்திய விவகாரத்தில் ஓராண்டு தடை பெற்ற ஆஸ்திரேலிய வீரர்கள் ஸ்மித் மற்றும் வார்னர் ஆகிய இருவரும் கடந்த சீசனில் ஆடவில்லை . தடை முடிந்து இந்த ஐபிஎல் சீசனுக்கு திரும்ப உள்ளனர் . ஸ்மித்தை ராஜஸ்தான் ராயல்ஸ் அணியும் டேவிட் வார்னரை சன்ரைசர்ஸ் ஹைதராபாத் அணியும் தக்கவைத்துள்ளன . இவர்கள் இருவருமே தடை பெறுவதற்கு முன் அவர்கள் ஆடிய அணிக்கு கேப்டனாக இருந்தவர்கள் . ஸ்மித் ராஜஸ்தான் அணியின் கேப்டனாகவும் வார்னர் சன்ரைசர்ஸ் அணியின் கேப்டனாகவும் இருந்தனர் . இவர்களுக்கு கிரிக்கெட் ஆட தடை விதிக்கப்பட்டதை தொடர்ந்து கடந்த சீசனில் இவர்கள் ஆடாததால் , ராஜஸ்தான் அணிக்கு ரஹானேவும் சன்ரைசர்ஸ் அணிக்கு கேன் வில்லியம்சனும் கேப்டனாக செயல்பட்டனர் . இருவருமே சிறப்பாக கேப்டன்சி செய்தனர் . அதிலும் சன்ரைசர்ஸ் அணிக்கு வில்லியம்சன் என்ற ஒரு சிறந்த கேப்டனை அடையாளம் காண , வார்னருக்கு விதிக்கப்பட்ட தடை ஒரு அருமையான வாய்ப்பாக அமைந்தது . அருமையாக கேப்டன்சி செய்து இறுதி போட்டி வரை அணியை அழைத்து சென்றார் . அதேபோலவே ரஹானேவும் ஒரு கேப்டனாக சிறப்பாக செயல்பட்டார் . ராஜஸ்தான் அணி , கடந்த சீசனின் தொடக்கத்தில் படுமோசமான நிலையில் இருந்தாலும் , சீசனின் இரண்டாம் பாதியில் வெகுண்டெழுந்து அருமையாக ஆடியது . இந்நிலையில் , ஸ்மித்தும் வார்னரும் மீண்டும் ஐபிஎல் தொடரில் அவர்கள் ஆடிய அணிகளுக்கு திரும்பும் நிலையில் , கேப்டனாக செயல்பட வாய்ப்புள்ளதா என்ற கேள்வி எழும் . சன்ரைசர்ஸ் அணிக்கு கண்டிப்பாக வாய்ப்பே இல்லை என்பது ஏற்கனவே தெரிந்த விஷயம் தான் . ஏனெனில் அந்தளவிற்கு வில்லியம்சன் அனைவரையும் ஒரு கேப்டனாக கவர்ந்துவிட்டார் . ராஜஸ்தான் அணிக்கும் ஸ்மித் கேப்டனாக செயல்பட வாய்ப்பில்லை என்று மும்பை மிரரில் கூறப்பட்டுள்ளது . ஏனெனில் , ஸ்மித் இரண்டாண்டுகளுக்கு ஆஸ்திரேலிய அணியின் கேப்டனாக செயல்பட தடை விதிக்கப்பட்டுள்ளது . ஆஸ்திரேலிய கிரிக்கெட் வாரியம் , அந்நாட்டு அணிக்கே கேப்டனாக செயல்பட தடை விதித்த ஒருவருக்கு ஐபிஎல்லில் கேப்டன் பதவியை பிசிசிஐ தூக்கி கொடுக்காது . அதுமட்டுமல்லாமல் ஸ்மித் ஐபிஎல் தொடர் முழுவதையும் ஆடுவது சந்தேகம் தான் . ஏனெனில் அவரது தடை முடிய உள்ளதால் , உலக கோப்பைக்கான ஆஸ்திரேலிய அணியில் அவரது பெயர் இடம்பெறும் பட்சத்தில் அவர் ஐபிஎல் தொடரின் பாதியில் போய்விடுவார் . எனவே ராஜஸ்தான் ராயல்ஸ் அணியின் கேப்டனாக ரஹானேவே தொடர்வார் .


தமிழ் சினிமாவில் இருக்கும் நடிகர்களில் தமிழக அரசின் ஆதரவு யாருக்கு இருக்கு எனக் கேட்டால் , யோசிக்காமல் சொல்லலாம் அது தல அஜித்துக்கு என்று , ஆதார் யார் வம்பு தும்புக்கும் போகமாட்டார் , பட விளம்பரத்திற்காக அரசியல் வாதிகளை வம்புக்கிழுக்கமாட்டார் . அப்படிப்பட்ட நடிகரை ஏன் எதிர்க்கப்போகிறார்கள் அரசியல்வாதிகள் ? அது அப்பட்டமாக இப்போது வெளிப்பட்டிருக்கிறது . பொங்கல் ஸ்பெஷலாக வெளியாகும் , பேட்ட மற்றும் விஸ்வாசம் படங்களில் விஸ்வாசம் மட்டும் தாறுமாறாக ரேட்டிங் எகிறிக்கொண்டிருக்கிறது . சென்னை காசி டாக்கீஸ் , கோயம்பேடு ரோகிணி திரையரங்குகளில் அதிகாலை 1.30 மணிக்கு விஸ்வாசம் படம் திரையிடுவது உறுதியாகியிருக்கிறது . அதுமட்டுமல்ல , அம்பத்தூர் ராக்கி தியேட்டரில் உள்ள நான்கு தியேட்டரிலும் அதிகாலை காட்சி விஸ்வாசம் தான் . அதற்கான டிக்கட்டுகள் 1,000 ரூபாய்க்கு விற்பனை செய்யப்பட்டு முடிக்கப்பட்டுவிட்டது . ஆனால் , பேட்ட காலை 8 மணிக்குப் பின்தான் திரையரங்குகளில் திரையிடப்பட உள்ளதாகக் சொல்கிறார்கள் . ஏன் இந்தப் பாரபட்சம் ? அதிகாலை 1.30க்குப் படம் திரையிடுவது தேவையற்ற சர்ச்சைகள் வரும் , அரசுக்கு வரி இழப்பு ஏற்படும் என்றாலும் “அஜித் , அம்மாவோட ( ஜெயலலிதா ) ஆளு . அதனால் , விஸ்வாசம் படத்தை வெளியிடும் தியேட்டர்களை கண்டுகொள்ள வேண்டாம் என தமிழக அரசு தரப்பில் அதிகாரபூர்வமற்ற கட்டளையிட்டதாக சொல்லப்படுகிறது . பொதுவாக ஜனவரி10 அன்று ரிலீஸ் ஆகும் படங்களுக்கு ஐந்து காட்சிகள் திரையிடத் தமிழக அரசு அனுமதி வழங்கியுள்ளது . அரசு என்ன உத்தரவு பிறப்பித்தாலும் அதைக் கடைப்பிடிப்பது இல்லை என்பதை அடிப்படை கொள்கையாக தியேட்டர் உரிமையாளர்கள் கடைப்பிடித்து வருகின்றனர் என்கின்றனர் விநியோகஸ்தர்கள் . முன்பெல்லாம் சிறப்புக் காட்சி , கூடுதல் காட்சி என்று இருந்ததைக் காலைக்காட்சியாக ( 6 மணி ) மாற்றியது சென்னை நகரில் இருக்கும் திரையரங்குகள்தான் . புதிய படங்களை இயல்பாகத் திரையிடுவதில் இருந்து மாறி , குறுகிய நாட்களுக்குள் அதிக வசூல் செய்யும் போக்கு திரையரங்குகள் மத்தியில் இருந்தது , தற்போது முதல்முறையாக விஸ்வாசம் படம் நள்ளிரவு 1.30 மணிக்குத் திரையிடுவது வரை வந்துள்ளது . 2006 ல் திமுக ஆச்சிக்கு வந்ததும் , கலாநிதி மாறனின் சன் பிக்சர்ஸ் , உதயநிதியின் ரெட் ஜெயண்ட் , துரை தயாநிதியின் க்ளவுட் நயன் மூவிஸ் என தமிழ் சினிமாவில் ஆதிக்கம் இருந்து வந்தது , அப்போது திமுக ஆட்சியின் கடைசி வருடத்தில் அழகிரி மகன் துரை தயாநிதி தயாரிப்பில் அஜித் மங்காத்தா படத்தில் நடித்தார் . படம் எடுத்து முடிப்பதற்குள் அதிமுக ஆட்சி வந்ததும் , கருணாநிதி குடும்ப தயாரிப்பு நிறுவனங்கள் அடக்கி வாசிக்க தொடங்கியது . அப்போது மங்காத்தா படத்தை வெளியிட திணறினார் தயாநிதி அழகிரி . ஆனால் அஜித்தோ பயப்படாமல் வெளியிடுங்கள் எந்த பிரச்சனையும் வராது என தைரியமாக சொன்னார் . காரணம் தன்னுடைய படத்தை ஜெயலலிதா எதுவும் செய்யமாட்டார் என்ற நம்பிக்கை அஜித்துக்கு இருந்தது . ஏனென்றால் ஜெயலலிதாவின் செல்லப்பிள்ளையாக இருந்தார் அஜித் . அந்த பாசம் தான் , பல்கேரியாவில் இருந்து விமானத்தின் மூலம் சென்னைக்கு வந்ததும் ஏர்போர்ட்டிலிருந்து நேராக ஜெயலலிதா சமாதியில் அஞ்சலி செலுத்த ஓடோடி வந்தபோதே தெரிந்தது . அப்போது மட்டுமல்ல எப்போதுமே அஜித் செல்லப்பிள்ளையாக இருப்பதால் அதிமுக தரப்பில் எப்போதுமே ஆதரவாகவே இருக்கிறார்கள் .


சூப்பர் ஸ்டார் ரஜினிகாந்த் படத்தில் நடிகையும் , உலகிஅழகியுமான ஐஸ்வர்யா ராய் குண சித்ரவேடத்தில் நடித்திருப்பதாக தகவல் கசிந்துள்ளது . சிவாஜி , எந்திரன் திரைப்படங்களைத் தொடர்ந்து சூப்பர் ஸ்டார் ரஜினிகாந்தும் , பிரம்மாண்டத்திற்கு பெயர் பெற்ற இயக்குனர் ஷங்கரும் இணைந்திருக்கும் திரைப்படம் 2.0.2010 ஆம் ஆண்டு வெளியாகி மெகாஹிட் ஆனதுடன் , இந்திய திரையுலகமே பிரமித்த எந்திரன் திரைப்படத்தின் தொடர்ச்சியாக இந்தப் படம் தயாராகியுள்ளது . சுமார் 600 கோடிரூபாய் பட்ஜெட்டில் உருவாகியுள்ள இப்படத்தில் , ரஜினிகாந்துடன் , பாலிவுட்டில் முன்னணி நடிகராக உள்ள அக் ஷய் குமார் இணைந்திருப்பதால் , எதிர்பார்ப்பு எகிறியுள்ளது . ஷங்கரின்ஆஸ்தான இசையமைப்பாளரான ஏ . ஆர் . ரகுமான் இப்படத்திற்கு இசை அமைத்திருப்பது கூடுதல் பலமாக கருதப்படுகிறது . முழுக்க முழுக்க 3 டிகேமராவில் எடுக்கப்பட்ட முதல் இந்தியத் திரைப்படம் என்ற சாதனையையும் 2.0 படைத்துள்ளது . படத்தின் டிரெய்லரும் அண்மையில் வெளியாகி கோடிக்கணக்கான முறையூடியூபில் பார்க்கப்பட்டு சாதனைபடைத்த வண்ணம் உள்ளது . நவம்பர்29ஆம் தேதி படத்தை ரிலீஸ் செய்யும் பணிகள் பரபரப்பாக நடைபெற்று வருகின்றன . இருப்பினும் ஒரே ஒருகுறை ரசிகர்களை ஆட்கொண்டிருந்தது . அது என்னவென்றால் எந்திரன் திரைப்படத்தில் நடித்த உலக அழகிஐஸ்வர்யா ராய் , அதன் தொடர்ச்சியான பாகமான உருவாகியுள்ள 2.0 வில்இல்லாதது தான் . எந்திரனில்வசீகரனனின் காதலியாக சனா என்ற கதாப்பாத்திரத்தில் வசீகரித்தஇவருக்கு , 2.0வில் வேலை இல்லையா என்று ரசிகர்கள் பலரும் மனதளவில் குமுறி வருகின்றனர் . அந்தக் கவலையை போக்கும் வகையில் தற்போது ஒரு தகவல் வெளியாகியுள்ளது . அந்தத் தகவல் என்னவென்றால் , 2.0 திரைப்படத்தில்ஐஸ்வர்யா ராய் குணசித்ரகதாப் பாத்திரத்தில் தோன்றுவார் என்றுகூறப்படுவதே ஆகும் . இந்தத் தகவல் காட்டுத் தீ போல் பரவி ரசிகர்களை உற்சாகத்தில் ஆழ்த்தியுள்ளது . மேலும்2.0 வில் ரோபோடிக்ஸ் விஞ்ஞானியாக உள்ள வசீகரனுடன் உணர்ச்சிப்பூர்வமான காட்சியில் ஐஸ்வர்யா ராய் தோன்றுவார் என்றும் கூறப்படுகிறது .


கடந்த சில தினங்களுக்கு முன் நடிகை பாவனா அவரது கார் ஓட்டுனராலேயே கடத்த பட்டு , பாலியல் துன்புறுத்தலுக்கு ஆளானார் , இதனை கேள்வி பட்ட பலரும் தங்களுடைய வருத்தங்களை தொடர்ந்து பாவனாவிற்கு தெரிவித்து வந்தனர் . மேலும் கேரளா திரையுலகத்தினர் அனைவரும் ஒன்று திரண்டு குற்றவாளிகளை கைது செய்ய கோரி போராட்டம் நடத்தினர் . இந்நிலையில் நடிகை பாவனா மற்றும் நடிகர் பிரித்திவிராஜ் நடிக்கும் ஆடம் படத்தின் படப்பிடிப்பு இன்று தொடங்கியது , இதில் மிகவும் மனஉறுதியோடு நடிகை பாவனா கலந்து கொண்டார் , இது குறித்து தனது ட்விட்டர் பக்கத்தில் பிரித்திவிராஜ் தன்னுடைய கருத்துக்களை பகிர்ந்துள்ளார் . அவர் கூறியதாவது . . . எனது வாழ்வில் நெருக்கடியான சமயங்களில் எனக்கு மிகவும் தோள் கொடுத்தது தைரியம் தான் . அந்த தைரியம் எனக்கு பெண்களிடம் இருந்துதான் கிடைத்தது . நான் தடம் புரண்ட போது எனது வாழ்க்கையை சரிசெய்து நல்ல நிலைக்கு கொண்டு வந்த எனது தாய் , மற்றும் 40 மணி நேர பிரசவ வலியை அனுபவித்து மயக்கமருந்து கூட இல்லாமல் சிசேரியன் செய்து குழந்தை வெளியே வரும் வரை வலியை பொறுத்துக்கொண்ட எனது மனைவி , இவர்களின் தைரியத்தை ஒப்பிடும்போது நான் ஒன்றுமே இல்லை . இதேபோல் எனது தோழி பாவனா இன்று படப்பிடிப்புக்கு வந்துள்ள தைரியத்தை பார்த்து ஆச்சரியப்படுகிறேன் . உங்கள் வாழ்க்கையை முடிவு செய்ய வேண்டியது நீங்கள் மட்டுமே . எந்த ஒரு சம்பவமும் உங்களை கட்டுப்படுத்த கூடாது . பாவனா இன்று படப்பிடிப்புக்கு வரவேண்டும் என்று அவர் எடுத்துள்ள முடிவு அவரை எந்த சம்பவமும் கட்டிப்போடவில்லை என்பதை நிரூபித்துள்ளது . ஆரம்ப காலகட்டத்தில் முதிர்ச்சியின்மை காரணமாக பெண்கள் மீதான வெறுப்பை போதிக்கும் ஒருசில படங்களில் நடித்துள்ளேன் . பெண்களின் சுயமரியாதைக்கு இழுக்கு தரும் காட்சிகளில் நடித்து கைதட்டல் பெற்றுள்ளேன் . ஆனால் இப்போது நான் ஒரு முடிவு செய்துள்ளேன் . இனிமேல் எனது படங்களில் ஒருபோதும் பெண்களை அவமதிக்கும் காட்சிகள் கண்டிப்பாக இருக்காது . எனது படத்தின் கேரக்டர்கள் பெண்களை வெறுக்கும் கேரக்டர்கள் இருந்தாலும் அந்த செயல்களை நியாயப்படுத்த விட மாட்டேன் . ஆகவே அனைவரும் பாவனாவின் துணிச்சலுக்கு எழுந்து நின்று கைதட்டுங்கள் . அவரது துணிச்சல் இனிவரும் காலங்களில் இதே போன்ற ஒரு நிலையை சந்திப்பவர்களுக்கு எடுத்துகாட்டாக இருக்கும் . அவர் துணிச்சல் மிக்கவர் என்பதை நிரூபணம் செய்துள்ளார் . என் அன்புத்தோழியே உங்களுக்கு நான் வாழ்நாள் முழுவதும் ரசிகனாக இருப்பேன் . இவ்வாறு நடிகர் பிரித்விராஜ் தனது சமூக வலைத்தளத்தில் தெரிவித்துள்ளார் .


மதுரா நாடாளுமன்ற தொகுதியில் வளர்ச்சித் திட்டங்களை ஆளும் சமாஜ்வாதி அரசு முடக்குவதாக நடிகையும் , எம் . பி . யுமான ஹேமமாலினி குற்றம் சாட்டியுள்ளார் . மதுரா நாடாளுமன்ற தொகுதியின் எம் . பி . யாக இருப்பவர் நடிகை ஹேமமாலினி . பாரதிய ஜனதா கட்சி சார்பில் மதுரா தொகுயில் இருந்து நாடாளுமன்றத்திற்கு தேர்ந்தெடுக்கப் பட்டவர் . மட் மற்றம் பால்தேவ் சட்டமன்றத் தொகுதிகளில் போட்டியிடும் பாரதிய ஜனதா வேட்பாளர்களை ஆதரித்து அவர் பிரச்சாரம் மேற்கொண்டார் . அப்போது அகிலேஷ் யாதவ் தலைமையிலான , சமாஜ்வாதி அரசு மீது சரமாரியாக குற்றச் சாட்டுகளைத் தெரிவித்தார் . அவர் பேசியதாவதுஃ மதுரா மக்களவைத் தொகுதியில் , வளர்ச்சித் திட்டங்களைச் செய்லபடுத்த ஆதரவு அளிக்க மறுக்கிறது . ஒன்று திட்டத்தை முடக்கப் பார்க்கிறது அல்லது காலதாமதம் செய்கிறது . இங்கு பல்வேறு வளர்ச்சித் திட்டங்களைச் செயல்படுத்த நாங்கள் உறுதி பூண்டு இருக்கிறோம் . ஆனால் , சமாஜ்வாதி அரசு எங்களுக்கு ஒத்துழைப்பு அளிப்பதில்லை . மாநிலத்தில் வளர்ச்சித் திட்டங்களை செயல்படுத்த ஒருங்கிணைப்பு வேண்டுமானால் மத்தியிலும் மாநிலத்திலும் ஒரே கட்சி ஆட்சி செய்ய வேண்டும் . எனவே , பாரதிய ஜனதாவுக்கு வாக்களிக்கும்படி கேட்டுக் கொள்கிறேன் . 500 , ஆயிரம் ரூபாய் ஒழிக்கப் பட்டதால் , கருப்புப் பண முதலைகளுக்குத்தான் பெரும் இடையூறு ஏற்பட்டுள்ளது . சாமான்ய மக்களக்கு எந்த பாதிப்பும் இல்லை . இவ்வாறு அவர் தெரிவித்தார் . உ . பி . சட்டமன்ற தேர்தல் வருகிற 11 - ந்தேதி தொடங்கி ஏழு கட்டங்களாக நடைபெறவுள்ளது . வாக்காளர்களைக் கவரும் வகையில் அரசியல் கட்சியினர் தீவிர பிரச்சாரம் மேற்கொண்டு வருவது குறிப்பிடத்தக்கது .


அதிமுக உடையாமல் இருக்க ஓ . பன்னீர்செல்வத்துடன் இணைந்து தீபா செயல்பட வேண்டும் என மாபா பாண்டியராஜன் கூறினார் . முன்னாள் முதல்வர் ஜெயலலிதா மறைவுக்கு பின் சசிகலா – ஓ . பன்னீர்செல்வம் என இரு அணிகளாக அதிமுக செயல்படுகிறது . இதில் , அதிமுக பிளவுபட்டு தொண்டர்கள் பிரிந்துள்ளனர் . இதற்கிடையில் , ஜெயலலிதாவின் அண்ணன் மகள் ‘தீபா , எம்ஜிஆர் அம்மா தீபா பேரவை’ என்ற அமைப்பை தொடங்கியுள்ளார் . இதனால் , அதிமுக தொண்டர்கள் 3 அணியில் எந்த அணியில் சேருவது என புரியாமல் குழப்பம் அடைந்துள்ளனர் . இந்நிலையில் , சென்னை கிரீன்வேஸ் சாலையில் உள்ள ஓ . பி . எஸ் . வீட்டில் முன்னாள் அமைச்சர் பாண்டியராஜன் செய்தியாளர்களை சந்தித்தார் . அப்போது , அவர் கூறியதாவதுஃ - அதிமுக இரண்டாக பிரிந்து செயல்படுகிறது . இதில் , எங்கள் அணிக்கு தொண்டர்கள் மற்றும் நிர்வாகிகளின் ஆதரவு பெருமளவு உள்ளது . அதே நேரத்தில் ஜெயலலிதாவின் அண்ணன் மகள் தீபாவுக்கும் ஆதரவு கிடைத்து வருகிறது . எங்களது நோக்கம் சசிகலாவிடம் கட்சி போக கூடாது . அதே கொள்கையை தீபாவும் கொண்டுள்ளார் . இதனை நாங்கள் வரவேற்கிறோம் . தற்போதைய நிலையில் ஜெயலலிதாவின் அண்ணன் மகள் தீபாவை எங்கள் அணிக்கு வரவேற்கிறோம் . ஏற்கெனவே இரு கரங்களாக நாங்கள் ( ஓபிஎஸ் , தீபா ) செயல்படுவோம் என மறைந்த ஜெயலலிதா நினைவிடத்தில் தீபா கூறினார் . தற்போது அதை நினைவு கூருகின்றோம் . எங்களைப் பொருத்தவரையில் ஒரே இயக்கமாக அதிமுக செயல்பட வேண்டும் . அதிமுகவை சேர்ந்தவர்கள் தீபாவுக்கு ஆதரவு தருகிறார்கள் . தீபாவும் அதிமுகவை சேர்ந்தவர்தான் . தீபா உள்பட அனைவரும் , ஓ . பி . எஸ் . அணியில் செயல்பட்டால் , அதிமுகவை மீட்டெடுக்கலாம் . இவ்வாறு அவர் கூறினார் .


விஜய் சேதுபதியும் , நானும் படத்தில் எதிரெதிர் துருவங்கள் போல . ஆனால் , படப்பிடிப்புக்கு வெளியே எப்போதும் ஜோக்கடித்துக் கொண்டு , சிரித்துக் கொண்டுதான் இருப்போம் . விஜய் சேதுபதி எனக்கு தம்பி” என்று புகழ்ந்து தள்ளினார் நடிகர் மாதவன் . மாதவன் , மற்றும் விஜய் சேதுபதி இருவரும் முதன் முறையாக இருவரும் “விக்ரம் - வேதா” படத்தில் மூலம் இணைந்து பணியாற்றி வருகின்றனர் . தற்போது இந்தப் படத்திற்கு ரசிகர்களிடையே பெரும் எதிர்பார்ப்பு இருக்கிறது . இந்தப் படம் கண்டிப்பாக வெற்றி பெறும் என மாதவனும் நம்பிக்கை தெரிவித்துள்ளார் . சமீபத்தில் ஆங்கில தினசரி ஒன்றுக்கு பேட்டியளித்த மாதவன் , சக நடிகரான விஜய் சேதுபதியை புகழ்ந்து தள்ளியுள்ளார் . “விஜய் சேதுபதி எனக்கு தம்பி . அவர் சிறந்த நடிகர் மட்டுமல்ல . சிறந்த மனிதரும் கூட . படத்தில் நாங்கள் எதிரெதிர் துருவங்கள் போல இருப்பதாக தெரியும் . ஆனால் படப்பிடிப்புக்கு வெளியே எப்போதும் ஜோக்கடித்துக் கொண்டு , சிரித்துக் கொண்டுதான் இருப்போம் . ” என நடிகர் மாதவன் தெரிவித்துள்ளார் . மேலும் , படத்தைப் பற்றி மாதவன் , “நான் எந்த படம் நடிக்க ஒப்புக் கொண்டாலும் , அந்த படத்தில் சிறப்பாக நடிக்க வேண்டும் என்றுதான் நினைப்பேன் . அதன்படி நான் நடித்த படங்களில் விக்ரம் - வேதா நல்ல கதையம்சம் உள்ள படம் என கருதுகிறேன் . ஒரு கெட்டவனை எதிர்க்கும் சாதாரண போலிஸ் கதாபாத்திரம் இது கிடையாது . முன்னெப்போதும் இல்லாத அளவுக்கு வித்தியாசமாக இந்த போலிஸ் கதாபாத்திரம் இருக்கும்” என்று தெரிவித்தார் .


முதல் படமான தீனா’ தவிர்த்து தனது அனைத்துப்படங்களிலும் கதைத்திருட்டு சர்ச்சையில் மாட்டிவந்த இயக்குநர் ஏ . ஆர் . முருகதாஸ் முதல் முறையாக தனது திருட்டை ஒப்புக்கொண்டு மண்னைக்கவ்வினார் . உயர் நீதிமன்றத்தில் நீதிபதி சுந்தர் முன்னிலையில் ‘சர்கார்’ கதைத்திருட்டு தொடர்பான விசாரணை நடந்துவந்தது . இன்று தீர்ப்பு அறிவிக்கப்படுவதாக இருந்த இந்த விசாரணைக்கு இயக்குநர் முருகதாஸ் சன் பிக்ஷர்ஸ் தயாரிப்பாளர்களும் ஆஜராகியுள்ளனர் . வழக்கில் பாதிக்கப்பட்ட உதவி இயக்குநர் வருண் ராஜேந்திரனின் ஆதரவாளர் இயக்குநர் பாக்கியராஜும் கோர்ட்டுக்கு வந்துள்ளார் . இந்நிலையில் சற்றுமுன்னர் நீதிபதியிடம் வருண் ராஜேந்திரனின் கதையை திருடியதை ஒப்புக்கொண்ட முருகதாஸ் அவருடன் சமாதானமான செல்வதாகக் கூறி , அது தொடர்பான மனுவையும் நீதிபதி சுந்தரிடம் சமர்ப்பித்தார் . அந்த மனுவில் ராஜேந்திரன் என்கிற வருண் ராஜேந்திரனுடன் தானும் படத்தயாரிப்பு நிறுவனமான சன் பிக்சர்ஸும் சமரசமாக செல்வதாக முடிவு செய்திருப்பதாகவும் , வருண் ராஜேந்திரன் மற்றும் அவருக்கு ஆதரவாக இருக்கும் தென்னிந்திய திரைப்பட எழுத்தாளர் சங்கம் கேட்டுக்கொண்டபடி ‘கதை - நன்றி வருண் ராஜேந்திரன்’ என்று போட ஒப்புக்கொள்வதாகவும் தெரிவித்தார் . நேற்றுவரை தனது வாதத்தில் பிடிவாதமாக இருந்த முருகதாஸ் உண்மையை ஒப்புக்கொண்டுள்ளதால் இனி பட ரிலீஸுக்கு எந்த பிரச்சினையும் இருக்காது . ஆனால் ‘சர்கார்’ கதை உரிமையை வேற்றுமொழிக்கு விற்க வருண் ராஜேந்திரனுக்கு பெருந்தொகையைக் கொடுக்கவேண்டிவரும் .


திண்டுக்கல் ரஜினிகாந்த் கட்சி ஆரம்பித்து பா . ஜ . க - வோடு இணைந்து போட்டியிட்டால் நிச்சயம் வெற்றி பெறமுடியும் என்று இந்து முன்னணி மாநிலத் தலைவர் காடேஸ்வரா சுப்பிரமணியம் தெரிவித்துள்ளார் . திண்டுக்கல் மாவட்டம் , வேடசந்தூரில் இந்து முன்னணி ஒன்றிய செயல்வீரர்கள் கூட்டம் நடந்தது . இதற்கு மாவட்டத் தலைவர் மாரிமுத்து தலைமை வகித்தார் . மாவட்டத் துணைத் தலைவர் விபூசணன் முன்னிலை வகித்தார் . மாநிலத் தலைவர் காடேஸ்வரா சுப்பிரமணியம் , மாநில நிர்வாக குழு உறுப்பினர் செந்தில்குமார் ஆகியோர் பங்கேற்று பேசினார் . இந்தக் கூட்டத்தில் ஏராளமான நிர்வாகிகள் பங்கேற்றனர் . இதில் , இந்து முன்னணி மாநில தலைவர் காடேஸ்வரா சுப்பிரமணியம் பேசியதுஃ " நடிகர் கமல்ஹாசன் இந்துக்களின் பண்பாடு , கலாச்சாரத்துக்கு எதிரானவர் . ஆனால் , மக்களோடு ஒத்துப்போனால்தான் வெற்றி பெற முடியும் . இதுவரை அதற்கு தகுந்தாற்போல யாரும் இல்லாததால்தான் , தமிழகத்தில் அதிமுக மற்றும் திமுக கட்சிகள் மாறி மாறி ஆட்சிக்கு வந்தனர் . ஆனால் , அந்த இரு கட்சிகள் என்ன சொன்னார்களோ ? அதே ரீதியில் கமலின் செயல்பாடு இருக்கிறது . அவருடைய சொந்த வாழ்க்கையில் சரியாக நடந்து கொள்ள முடியாதவர் , மக்களிடம் எப்படி சரியாக இருப்பார் ? தமிழ்நாட்டில் தற்போது சட்டம் , ஒழுங்கு சரியில்லை . சென்னையில் ரௌடிகள் கேக் வெட்டி பிறந்த நாளை கொண்டாடுகிறார்கள் . ஒரு அமைப்பினர் மாணவர்களை தூண்டிவிட்டு போராட்டங்களை நடத்துகின்றனர் . உளவுத்துறை விழிப்போடு இருக்க வேண்டும் . ரஜினிகாந்த் கட்சி ஆரம்பித்து , பா . ஜ . க - வோடு இணைந்து போட்டியிட்டால் நிச்சயம் வெற்றி பெறமுடியும் . ஏனென்றால் , மக்கள் மாற்றத்தை விரும்புகிறார்கள் . அதற்கு நம்பிக்கை கொடுக்கும் அளவுக்கு ரஜினிகாந்த் செயல்பட வேண்டும் " என்று அவர் பேசினார் .


அரசியல் கட்சி ஆரம்பிப்பேன் என கூறிய ரஜினிகாந்த் திமுக தலைவர் கருணாநிதியை தொடர்ந்து எம்ஜிஆர் கழகத் தலைவர் ஆர் . எம் . வீரப்பனை சந்தித்து பேசினார் . ரஜினிகாந்த் , தான் அரசியலில் இறங்குவது உறுதி என அறிவித்து விட்டு , அதற்கான பணிகளில் தீவிரமாக ஈடுபட்டுள்ள நிலையில் , திமுக தலைவர் கருணாநிதியை சந்திப்பதாக வெளியான தகவல் பெரும் எதிர்பார்ப்பை ஏற்படுத்தியது . இந்நிலையில் நேற்று இரவு 7.30 முதல் 8 மணி வரை ரஜினிகாந்த் கருணாநிதியை சந்திக்க நேரம் கொடுக்கப் பட்டது . இதை அடுத்து , போயஸ் தோட்டத்தில் உள்ள இல்லத்தில் இருந்து கிளம்பிய ரஜினி காந்த் , அருகில் உள்ள கோபாலபுரத்துக்கு காரில் புறப்பட்டுச் சென்றார் . கோபாலபுரம் செல்வதற்கு முன்பாக செய்தியாளர்களிடம் பேசிய அவர் திமுக தலைவர் கருணாநிதியை மரியாதை நிமித்தமாக சந்திக்க செல்கிறேன் என்றும் . கருணாநிதியின் உடல்நலம் குறித்து விசாரித்து புத்தாண்டு வாழ்த்து தெரிவிக்க உள்ளேன் என்றும் கூறிய ரஜினி கருணாநிதி என்னுடைய நீண்டகால நண்பர் என்றார் . இதையடுத்து கோபாலபுரத்தில் உள்ள இல்லத்தில் ஓய்வெடுத்து வரும் திமுக . , தலைவர் மு . கருணாநிதியை அவர் சந்தித்தார் . கோபாலபுரம் வந்த ரஜினி காந்த்தை விட்டு வாசலுக்கு வந்து வரவேற்றார் திமுக . , செயல் தலைவர் மு . க . ஸ்டாலின் . திமுக தலைவர் கருணாநிதியை சந்தித்த பின் செய்தியார்களிடம் பேசிய ரஜினிகாந்த் , கருணாந்திக்கு புத்தாண்டு வாழ்த்து தெரிவித்து உடல்நலம் குறித்து விசாரித்தேன் என்றார் . மேலும் தனது அரசியல் பிரவேசம் குறித்து தெரிவித்து கருணாநிதியிடம் ஆசி பெற்றேன் என்றும் ரஜினிகாந்த் கூறினார் . தனது அரசியல் என்ட்ரி குறித்த அறிவிப்புக்கு பின் ரஜினிகாந்த் சந்திக்கும் முதல் தலைவர் கருணாநிதி என்பது குறிப்பிடத்தக்கது . இதைதொடர்ந்து மூத்த அரசியல் தலைவர்கள் லிஸ்டில் ரஜினியின் பட்டியலில் முக்கிய இடம் பிடித்தவர் பிரபல திரைப்பட தயாரிப்பாளரும் , முன்னாள் அமைச்சருமான ஆர் . எம் . வீரப்பன் . எனவே அடுத்ததாக ஆர் . எம் . வீரப்பனை ரஜினி சந்திக்க உள்ளதாக தெரிவிக்கப்பட்டிருந்தது . அதன்படி இன்று அவரை நேரில் சந்தித்து பேசி வருகிறார் ரஜினி . ஆரின் வலதுகையாக இருந்தவர் ஆர் . எம் . வீரப்பன் என்பது குறிப்படதக்கது .


அஜீத் ரசிகர்களுக்கு இரட்டிப்பு மகிழ்ச்சி அல்டிமேட் ஸ்டார் அஜீத் நடிப்பில் விரைவில் திரைக்கு வர இருக்கும் படம் விசுவாசம் . விவேகம் திரைப்படத்திற்கு பிறகு மீண்டும் சிறுத்தை சிவா அஜீத் கூட்டணியில் உருவாகி வரும் இந்த திரைப்படத்தில் அஜீத் இரட்டை வேடத்தில் நடித்திருப்பது தான் இந்த படத்தின் ஸ்பெஷல் . இந்த படத்திற்கு இமான் இசையமைத்து வருகிறார் . இந்த ஆண்டு பொங்கல் ரிலீசுக்கு இந்த படம் தயாராகி வருகிறது . சமீபத்தில் ரிலீசாகி இருந்த இந்த படத்தின் ஃபஸ்ட் லுக் கூட பொங்கல் விழா போன்ற கலக்கலான பின்னணியை தான் கொண்டிருந்தது . இரண்டு வித்யாசமான ரோலில் அஜீத் நடித்திருக்கும் இந்த திரைப்படத்திற்கான் படப்பிடிப்பு ஹைதராபாத் ராமோஜி ஃபிலிம் சிட்டியில் வைத்து தான் ஆரம்பித்தது . தொடர்ந்து ஹைதராபாத்தில் தான் இந்த படத்தி படப்பிடிப்பு நடைபெற்று வந்தது . இது குறித்து ஃபெப்சி அமைப்பின் தலைவர் ஆ . கே . செல்வமணி கூட ஒரு முறை வருத்தப்பட்டிருந்தார் . இது போன்ற படப்பிடிப்புகளை தமிழ்நாட்டில் வைத்து நடத்தினால் நம்முடைய தமிழ் கலைஞர்களுக்கு வாய்ப்பு கிடைக்கும் . ஹைதராபாத் என்று செல்லும் போது அங்கு இருக்கும் கலைஞர்களுக்கு தான் அண்ட வாய்ப்பு போகும் . பெரிய பட்ஜெட்டில் படம் எடுப்போர் இது போன்ற விஷயங்களை கருத்தில் கொள்ள வேண்டும் என ஒரு முறை கூறி இருக்கிறார் . தற்போது விசுவாசம் படப்பிடிப்பு ஹைதராபாத்தில் முடிவடைந்துவிட்ட நிலையில் அடுத்ததாக சென்னையில் வைத்து தான் மீதமுள்ள படப்பிடிப்பு நடக்க உள்ளது என தகவல்கள் வெளியாகி இருக்கிறது . இது ஃபெப்சிக்கு மட்டுமல்ல , அஜீத் ரசிகர்களுக்கும் மகிழ்ச்சியான செய்தியாக அமைந்திருக்கிறது . மதுரை மற்றும் தேனி போன்ற பகுதிகளை மையமாக கொண்ட கதை இது என்பதால் அந்த பகுதிகளிலும் சில நாட்கள் படப்பிடிப்பு நடக்க வாய்ப்பிருப்பதாகவும் ஒரு தகவல் வெளியாகி இருக்கிறது . இந்த தகவல்கள் அனைத்தும் இப்போது அஜீத் ரசிகர்களை இரட்டிப்பு மகிழ்ச்சி ஆக்கி இருக்கிறது .


சசிகலா பொதுச்செயலாளர் நியமனம் குறித்து டி . டி . வி தினகரன் தேர்தல் ஆணையத்திற்கு பதிலை ஏற்க முடியாது என தேர்தல் ஆணையம் அறிவித்துள்ளது . இது எங்களுக்கு முதல் வெற்றி எனவும் , சசிகலாவின் பொதுச்செயலாளர் பதவியும் செல்லாது என விரைவில் அறிவிப்பு வரும் எனவும் ஓ . பி . எஸ் நம்பிக்கை தெரிவித்துள்ளார் . சசிகலா பொதுச்செயலாளராக தேர்வு செய்யப்பட்டதையடுத்து அதிமுகவில் பல குழப்பங்கள் நீடித்து வந்தது . இதையடுத்து சசிகலா பிடியில் இருந்த ஓ . பி . எஸ் வெளியே வந்து தீப்பொறியாய் வெடித்தார் . சசிகலாவிற்கு ஆதரவாக பல தகவல்களை மக்களிடம் பரப்பிய மதுசூதனன் , பொன்னையன் என மூத்த நிர்வாகிகள் பலரும் ஓ . பி . எஸ்ஸிடம் தஞ்சம் அடைந்தனர் . எஸ் ஆதாரவாளர்களை சசிகலாவும் , சசிகலா குடும்பத்தினரை ஓ . பி . எஸ் தரப்பும் நீக்குவதாக மாறி மாறி அறிக்கை விடுத்தனர் . ஓ . பி . எஸ் அணி ஒரு படி மேலே போய் தேர்தல் ஆணையத்தில் சசிகலா அதிமுக சட்ட விதிகளை மீறி பொதுச்செயலாளராக தேர்ந்தெடுக்கப்பட்டுள்ளார் . எனவே அந்த தேர்வு செல்லாது எனவும் , அதிமுக வரலாற்றில் தற்காலிக பொதுச்செயலாளர் என்ற பதவியே இல்லை எனவும் கூறி மதுசூதனன் தலைமையில் மனு ஒன்றை தாக்கல் செய்தனர் . இதனால் சசிகலாவை பிப்ரவரி 28 க்குள் விளக்கம் அளிக்குமாறு தேர்தல் ஆணையம் நோட்டீஸ் அனுப்பியது . சொத்துகுவிப்பு வழக்கில் சசிகலா சிறையில் உள்ளதால் அவருக்கு பதிலாக அவரது உறவினரான டி . டி . வி தினகரன் பதில் மனு தாக்கல் செய்தார் . அதில் அதிமுக விதிப்படியே சசிகலா பொதுச்செயலாளராக தேர்வு செய்யப்பட்டுள்ளதாக தெரிவித்திருந்தார் . இந்நிலையில் , தினகரன் அளித்த பதிலை ஏற்க முடியாது எனவும் , அதிமுகவில் தினகரன் எந்த பொறுப்பிலும் இல்லை எனவும் , கட்சியில் அதிகாரபூர்வ பதவியில் இருப்பவர் மட்டுமே பதில் அளிக்க முடியும் எனவும் தேர்தல் ஆணையம் மறுப்பு தெரிவித்தது . இதுகுறித்து ஓ . பி . எஸ் தனது இல்லத்தில் ஆதரவாளர்களிடையே பேசினார் . அப்போது தேர்தல் ஆணையம் மறுப்பு தெரிவித்திருப்பது சசிகலா நியமித்த எந்த பொறுப்பும் செல்லாது என்பதற்கு முதல் எடுத்துகாட்டு எனவும் , நமது அணிக்கு கிடைத்த முதல் வெற்றி எனவும் தெரிவித்தார் . மேலும் இதேபோல் , சசிகலா பொதுச்செயலாளர் பதவியும் செல்லாது என விரைவில் அறிவிப்பு வெளியாகும் எனவும் ஓ . பி . எஸ் நம்பிக்கை தெரிவித்தார் .